مێژووی ئەرژەنتین باسکردنە لە مێژووی وڵاتی ئەرژەنتین و ئەو ڕوودا و پێشھاتانەی لە سەدەکانی ڕابردوو لەم ناوچەیە ڕویداوە بەمەبەستی ئاشنا کردنی نەوەکانی ئێستا بە ڕابردووی ئەم وڵاتە. بۆیەکەم جار لە ساڵی ١٥٠٢ ئەوروپییەکان پێیان خستە ناوخاکی ئەرژەنتین کە ...\n١٥ی شوبات - ئۆلی ئێلیفێتەر ، یاریزانی خلیسکێنەی سەر بەفری وڵات ، خاوەنی مەدالیای زێڕی دووئۆڵەمپیکی و پاڵەوانی جیهانی ٢٠ی نیسان - گرۆ هارلێم برونتلاند ، یەکەمین سەرۆک وەزیرانی ژن لە نەرویژ ٨ی مارس – ئۆلی دانبۆڵت مجوس، پزیشک و سیاسەتمەدار، سەرۆکی ک ...\n٢٤ ئایار – ئارنێ سکۆئین، دەرھێنەری فیلم و ڕۆژنامەنووس لەدایکبووی ١٩١٣ ٣٠ ئایار – لارس تی ئەفلاتو، ئەندازیاری کارەبا و سیاسەتمەدار لەدایکبووی ١٩٢٠. ١٤ ئایار - ئینگڤار لارس ھێلێ سیاسەتمەدار لەدایکبووی ١٩٣٣ ١٣ شوبات - ئەکسێل جێنسن، نووسەر و شاعیر لە ...\n٧ ی نیسان ھارالد گوستاڤ نیلسن، نیگارکێش مردن ١٩٩٧. ١٨ ئایار - پیتەر کجێلدسێت مۆی، سیاسەتمەدار مردن ١٩٧٣. ٢٢ حوزەیران - ڕودۆلف ئەندریسن، بۆکسەر مردن ١٩٨٣. ١٨ی کانوون یەکەم– جۆھان سکێپکەنس، سیاسەتمەدار مردن ٢٠٠٥ ٢٥ ئەیلوول – لیف گرانلی، سیاسەتمەدار ...\nهەڵبژاردەی تۆپی پێی بەڕازیل یەکێتی تۆپی پێی بەڕازیلی لە ساڵی ١٩١٤ز دامەزراوە ، لە ساڵی ١٩٢٣ز چووە پاڵ یەکێتیی تۆپی پێی جیھانی ، ھەروەھا بە ئاسانی گەیشت بەکۆتایی جامەکان ، لەکۆتایی یاری پاڵاوتن تەنھا دووجار دۆڕاوە ، لە کۆمەڵەی ئەمەریکای باشور لە ئ ...\n٦ کانوونی دووەم - ئەسبجورن لیسترود، سیاسەتمەدار مردن ١٩٨١ ١٢ نیسان - ئینگەر ھاجەروپ، نووسەر، شانۆنووس و شاعیر مردن ١٩٨٥ ٧ شوبات - ئێرلینگ فرێدریکسوراید، سیاسەتمەدار مردن ١٩٧٧ ٢٩ حوزەیران – ئەندریەس ھۆنرێود سیاسەتمەدار مردن ١٩٦٥ ١٩ شوبات - بیرگەر ...\nئانا مانیانی خانمەکتەرێکی ئیتالی بوو. ئانا لە ڕۆما لە دایکبووە، بەڵام ھەندێک سەرچاوە ناکۆکن لەوەی لە میسر لەدایک بووبێت. لە ڕێگای ئەکادیمیای ھونەری دراماتیکی لە ڕۆما، لە سەرەتادا لە یانە شەوانەکان گۆرانی دەگووت، لەو دەمە تاقە منداڵەکەی تووشی ئیفل ...\nتایم ناوی گۆڤارێ ناسراوی ئەمریکییە کە بە شێوەی حەفتانە لەچاپ دەدرێت. بڕیتۆن ھادن لە ساڵی ١٩٢٣ دەستیکرد بە لەچاپدانی ئەم گۆڤارە. یەکێک لە بەشە سەرەکییەکانی ئەم گۆڤارە ھەڵبژاردنی کەسایەتیی ساڵە. ژمارەی یەکەمی تایم TIME بە زمانی ئینگلیزی گۆڤارێکی ھە ...\nشێروان مەزن شارەدێیەکە سەر بە شارۆچکەی مێرگەسووری پارێزگای ھەولێرە. شارەدێی شێروان مەزن ٧٠ گوند دەگرێتە خۆ کە ١٩ گوندی ئاوەدانە و ٥١ گوندیش تاکو ئێستا ئاوەدان نەکراوەتەوە. ١٥٥کم لە ناوەندی پارێزگای ھەولێر و ٣٠کم لە ناوەندی شارۆچکەی مێرگەسور دوورە.\nموبارەک کوڕی ئەحمەد شەرەفەددین ناسراو بە ئیبن ئەلمستەوفی مێژوونووس و وەزیری ھەولێر لە سەردەمی سوڵتان موزەفەرەدیندا بووە. لە ساڵی ١١٦٩ لە قەڵای ھەولێر لەدایک بووە و لە ساڵی ١٢٣٩ کۆچی دوایی کردووە. ئیبن مستەوفی لە بواری ئەدەب، مێژوو و زمان زۆر بەرھ ...\nقوتابخانەی ئەربیل ئوولا ، بە یەکەم قوتابخانە دادەنرێت لە پارێزگای ھەولێر. مێژووی دامەزراندنی دەگەرێتەوە بۆ ساڵی ١٩٢٠. لە ساڵی ٢٠١٢ بە بریاری پارێزگای ھەولێر لە شێوەی مۆزەخانەیەکی پەروەردەیی نۆژەنکراوەتەوە و تەواوی ئەو نووسراو و کەرەستە وێنەی ستاف ...\nکەسنەزان شارۆچکەیەکی باشووری کوردستانە، دەکەوێتە دووری ۱۲ کیلۆمەتر لە ڕۆژئاوای ھەولێر. ژمارەی دانیشتوانی لە ساڵی ۲۰۱۲دا گەیشتوەتە نزیکەی ۱۲ ھەزار کەس.\nلە ساڵی ١٩٣٠ لە شاری هەولێر و لە بنەماڵەی خەزنەدارەکانی هەولێر لە دایک بووە. قوناغەکانی خوێندنی سەرەتایی و ناوەندی و ئامادەیی لە هەولێر تەواو کردووە. لە زانکۆی بەغدا لە بەشی زمانی عەرەبی خوێندویەتی. لە ساڵی ١٩٦٨ چووەتە یەکێتی سۆڤیەت و لەوێ بڕوانا ...\nموخلیس نازناوی شاعیری کورد مەلا خەلیل کوڕی ڕەسووڵە. ئەو خەڵکی دەوروبەری ھەولێر و لە عەشیرەتی سنجاوی بووە. هۆنراوەکانی بە کوردیی ناوەندین و تا ئێستا دیوانەکەی چاپ نەکراوە.\nنەخۆشخانەی ڕاپەرین بۆ منداڵان نەخۆشخانەیەکی حکوومییە لە شاری هەولێر تایبەتە بە منداڵان، لەلایەن بەرێوبەرایەتی تەندروستیی هەولێر سەرپەرشتی دەکرێت، مێژووی دەستبەکاربوونی نەخۆشخانەکە بۆ ساڵی ٢٠٠٥ دەگەڕێتەوە.\nنەجیبە ئەحمەد لەدایکبووی باکووری شاری کەرکوکە لە ساڵی ١٩٥٤، ئەو زمانی کوردی و ئەدەبیاتی لە زانکۆی سلێمانی خوێندووە. چەندین ساڵ وەکوو مامۆستایەک کاری کردووە پێش ئەوەی بچێتە پاڵ بزووتنەوەی ڕزگارکردنی کوردی. ئەو کاتێک دەستی کرد بەنووسینی شیعر تاکە ک ...\nنەخۆشخانەی ژینی نێودەوڵەتی تایبەت نەخۆشخانەیەکی کەرتی تایبەتە دەکەوێتە شاری هەولێر. مێژووی سەرەتایی نەخۆشخانەکە بۆ ساڵی ٢٠٠٠ دەگەڕێتەوە، دواتر لە ساڵی ٢٠١٠ نەخۆشخانەکە گواسترایەوە بۆ تەلارێکی هاوچەرخ لە سەر شەقامی کۆیە.\nشوان قەڵادزەیی سیاسەتڤانێکی کورد بوو، ئەندامی مەکتەبی سیاسی بزووتنەوەی ئیسلامی لە کوردستان/عێراق بووە، لە ھەڵبژاردنی ٢٠١٣ی پەرلەمانی کوردستان سەرۆکی لیستی بزووتنەوەی ئیسلامی بووە و دواتر بووە بە سەرۆکی فراکسیۆنی بزووتنەوە لە پەرلەمانی کوردستان.\nبیرەسپان یان گوندێکە دەکەوێتە باشووری کوردستان، نزیکەی ٢٠ بیست کیلۆمەتر لە کەرکوکەوە دوورە و سەر بە شاری کەرکوکە، دانیشتوانی ھەموو کوردن و بە شێخەکانی ساڵەیی ناسراون کە زۆربەیان لە گوندەکانی دەروروبەری بیرەسپانن، وە دەکرێتە دوو بەشەوە بیرەسپانی ژ ...\nپارتی ڕزگاری کورد یان حیزبی ڕزگاری کورد لە شوباتی ١٩٤٥ ئەم پارتە دامەزرا ژمارەی ئەندامەکانی ئەم پارتە چوار ھەزار کەس بوو و ئامانجی پارتەکە نەھێشتنی چەوساندنەوەی نەتەوەیی دژی کورد و چارەسەرکردنی گیروگرفتە کۆمەڵایەتییەکان و پەرەپێدانی لایەنی ئابوری ...\nخۆزێ مۆرینیۆ ناوی تەواوی خۆزێ ماریۆ دۆس سانتۆس مۆرینیۆ فلیکس ە ،لە ٢٦ ی کانوونی دووەمی ساڵی ١٩٦٣ لەدایک بووە ، مۆرینیۆ یەکێ لەباشترین ڕاھێنەرانی جیھانی سەدەی بیست و یەکەمە لەئێستادا بێ تیپە ، مۆرینیۆ بەر لەوەی ببێتە ڕاھێنەری وەرزشی کاری وەرگێڕ وە ...\nئینجیلی مەرقۆس یا مارکوس یەکێ لە چوار ئینجیلە بڕواپێکراوەکەی ئایینی مەسیحییەتە. مارکوس یەکێکە لە خزمەکانی شیمعۆن پێترۆس، شیمعۆن پەترۆس نزیکترین ھاوەلی مەسیح بووە. لە دوایین شێوی مەسیحدا کە لە قاتی سەرەوەی ماڵێکی زەنگین ڕاگیرا، بە پێی مێژووی کڵێسا ...\nسەدرەدین نورەدین پسپۆر و شارەزای کشتوکاڵ و سامانی ئاژەڵییە لە ١-٩-١٩٥١ لە قوشتەپەی نزیک ھەولێر لەدایک بووە، ساڵی ١٩٧٣ پەیمانگەی کشتووکاڵی- بەشی پاراستنی ڕووەکی لە بەغدا بە پلەی نایاب تەواوکردووە. دواتر وەکو فەرمانبەر لە بەرێوەبەرایەتی کشتوکاڵ و ئ ...\nتورکستان شارێکە لە پارێزگای کازاخستانی باشوور لە وڵاتی کازاخستان. ژمارەی دانیشتووانی لە ساڵی ٢٠٠٨دا ١٠٩٦٧٣ کەس بووە. تورکستان لە سەردەمی مێژووی کەڤنارەوە شارە.\nبڕیارنامەی ١٨٥٥ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٩ی کانوونی یەکەمی ٢٠٠٨دا پەسندکرا، بەڵگەیەکی نێونەتەوەیییە لەمەڕ پێشێلکردنی یاسا مرۆانییەکانی نێونەتەوەیی لە ڕواندادا. ئەم بڕیارنامەیە لە دوای کۆبوونەوەی ژمارەی ٦٬٠٥٢ەم، بە ١٥ ...\nبە گشتی، یاسای شێرلۆک ھۆڵمز لە ٥٦ چیرۆکی کورت پێکدێت کە لە لایەن سێر ئارسەر کۆنان دۆیڵەوە نووسراوە. لەم بووارەدا، ئاماژەی "یاسا" بۆ جیاکردنەوەی کارە ڕاستەقینەکانی دۆیڵ لە کاری نووسەرەکانی تر بەکاردێت کە ھەمان ناویان بۆ کارەکانیان بەکارھێناوە.\nزانکۆی بەیان زانکۆیەکی کەرتی تایبەتە لە سالی ٢٠١٣ لە شاری ھەولێر دامەزراوە لە چەند بەش و کۆلێژی جیاواز پێک ھاتووە دەرچوانی ئامادەیییەکان و پیشەسازییەکان دەتوانن داواکاری وەرگرتن پێشکەش بکەن بۆ درێژەدان بە خوێندن\nبڕیارنامەی ١٨٧٧ی ئەنجومەنی ئاسایشی نەتەوە یەکگرتووەکان کە لە ڕێکەوتی ٧ی تەمموزی ٢٠٠٩دا پەسندکرا، بەڵگەیەکی نێونەتەوەیییە لەمەڕ پێشێلکردنی یاسا مرۆانییەکانی نێونەتەوەیی لە یووگسلاڤیای پێشوودا. ئەم بڕیارنامەیە لە دوای کۆبوونەوەی ژمارەی ٦٬١٥٥ەم، بە ...\nیاسای هەرمان لە فیزیکدا باس لەوە دەکا کە یەک چەنێتی فیزیکی لە سیستەمێکی دیاریکراودا، لە کاتی گۆڕانکاری ئەو سیستەمە، وەک خۆی دەمێنێ و ناگۆڕێت. ھەموو یاسایەکی بمێنی بە دەربەستێکەوە بەسراوە. بۆ وێنە یاسای بمێنی وزەی گشتی میکانیکی تەنیا کاتێ ڕێکی دێ ...\nیاسای نێودەوڵەتی ، کە هەروەها بەناوی یاسای گشتیی نێودەوڵەتی و یاسای نێودەوڵەتی ناو براوە. بریتیە لە کۆمەڵێک ڕێسا و پێوانەی گشتی کە لە سەرجەم وڵاتانەوە پەسەند کراوە و بووە بە نێوانگرێکی پێوەندی وڵاتان.\nئەم یاسایە لە سەدەی ھەژدەیەمی زاینی لە لایەن ئایزک نیوتن دانراوە کە یەکێک لە سێ یاسا سەرەتاییەکانی میکانیکی کلاسیکی پێک دێنێت. بە پێی ئەم یاسایە ھیچ تەنێک بە لەخۆیەوە ناجوڵێ یاخود لە جوڵەکەی ناوەستێ تا کاتێک ھێزێکی دەرەکی کاری تێ نەکات.\nزانکۆی دیجلە ، زانکۆیەکی میرییە یە لە شاری ئامەد، کە لە ساڵی ١٩٤٧ەوە دامەزراوە و زۆرتر کە ١٧٬٦٠٠ خوێندکار لەم زانکۆیە دەخوێنن.\nکۆلێژی ئەندازیاری کۆلێژی پەروەردەی وەرزشی کۆلێژی ئاداب کۆلێژی پزیشکی کۆلێژی یاسا کۆلێژی بەڕێوبردن و ئابووری کۆلێژی پەروەردەی کچان کۆلێژی بیرکاری و کۆمپیوتەر کۆلێژی کشتوکاڵ کۆلێژی زانست\nتۆپی پێ یان تۆپانێ گرنگترین وەرزشی جیھانی نوێیە، دوو یانە لە یەک یاری بەشدارن ھەریەکەکیشیان بە مەبەستی بردنەوە دەیانەوێ گۆڵ لە یانەی بەرامبەریان تۆمار بکەن وە ئەو یانەیەی زۆرترین گۆڵ تۆمار دەکات، دەبێت بە براوەی یاری لەم یارییەدا ھەر تیپێک لەناو ...\nمستەفا زەڵمی پڕۆفیسۆر و یاساناسێکی کورد بوو. ستەفا زەڵمی ساڵی ١٩٢٤ لە گوندی زەڵمی سەر بە پارێزگای سلێمانی لە ھەرێمی کوردستان لە دایک بووە. ساڵی ١٩٣٤ چۆتە قوتابخانەی ئایینی و لەسەر دەستی مامۆستایانی پسپۆڕ‌و شارەزا لە زانایانی ئایینی عێراق و ئێران ...\nخۆپیشاندانەکانی ٢٠٢١ی ڕووسیا ئەو خۆپیشاندانە بوون کە لە ٢٣ کانوونی دووەمی ٢٠٢١ لە دژی حکوومەتی ڕووسیا لە بەرامبەر دەستگیرکردنی سەرۆکی پارتی ڕووسیای ئایندە ئەلێکسی ناڤالنی کە پارتێکی ئۆپۆزیسیۆنی ڕووسیایە دوای گەڕانەوەی لە وڵاتی ئەڵمانیا بۆ ڕووسیا ...\nکۆمیسیۆن دەستەیەکی پێشەیی حکوومی سەربەخۆ و بێ لایەنە، کەسایەتییەکی مەعنەوییە و دەچێتە ژێر چاودێری ئەنجومەنی نوێنەرانەوە، ھێزی ڕەھای یاسای دەسەڵاتی ڕاگەیاندن و ئەنجام دان و جێبەجێکردنی یاسا و ڕێساکان و کارڕاییەکانی ھەیە لە سەر ڕاپرسی و ھەڵبژاردنەک ...\nھەڵبژاردنی ئەنجوومەنی نوێنەرانی ئێراق لە ٧ی ئازاری ٢٠١٠ ئەنجام درا کە پێکھاتبوو لە ٣٢٥ کورسیی ئەنجوومەنی نوێنەران. لیستی ئەلئێراقییە بە سەرۆکایەتیی ئەیاد عەلاوی براوەی ھەڵبژاردنەکە بوو بە بەدەستھێنانی ٩١ کورسی ئەنجوومەنی نوێنەران، بەدوایدا لیستی ...\nھەڵبژاردنی پەرلەمانی کوردستان، ٢٠١٨ شەشەمین خوولی ھەڵبژاردنی پەرلەمانی کوردستانە، بڕیارە لە ڕۆژی ٣٠ی ئەیلوولی ٢٠١٨ ئەنجامبدرێت. سەرەتا بڕیاربوو لە ١ی تشرینی دووەمی ٢٠١٧ ئەنجامبدرێت بەڵام دواتر بۆساڵی ٢٠١٨ دواخرا.\nئەنجومەنی پیرانی ئەمریکا لە سەد سیناتۆر پێک ھاتوە کە ھەر ویلایەتێک دوو سیناتۆری بەر دەکەوێت. سیناتۆرەکان بۆ ماوەی شەش ساڵ ھەڵدەبژێردرێن و دەتوانن چەند جار ھەڵبژێردرێنەوە.\nمیشێل ئۆباما هاوسەری سەرۆک کۆماری پێشووی ویلایەتە یەکگرتووەکانی ئەمریکا، باراک ئۆباما یە. ناوبراو دەرچووی ززانکۆی پرینستۆنه و دووکتۆرای یاسای له زانکۆی هاروارد هەیه.\nڕۆژی ١٢ی ئایاری ٢٠١٨ دەنگدانی گشتی بۆ ھەڵبژاردنی ئەنجوومەنی نوێنەرانی عێراق بەڕێوەچوو. ڕۆژی ١٩ی ئایاری ٢٠١٨ کۆمیسیۆنی باڵای سەربەخۆی ھەڵبژاردنەکان ئەنجامی کۆتایی ڕاگەیاند.\nبەرچاوڕوونی وەک لە کلتوری ئادەمیزادا بەکاردەھێنرێت مانای کرانەوەیی و پەیوەندیکردن و لێپێچینەوە لەخۆوەدەگرێت. بەرچاوڕوونی بە مانا خوازەییەکەی ماناکەی لە زانستی فیزیادا ئەوەیە: مادەی "دیوەدەر" مادەی روون و شوشەییە کە دیوەکەی تری لێیەوە دیارە. کاتێک ...\nجۆن وینستن ھۆوارد یان سەرۆک وەزیرانی پێشووی ئوسترالیا بوو کە لە ساڵی ١٩٩٦ بە سەرکەوتنی پارتی لیبراڵی ئوسترالیا گەیشتە ئەم پۆستە.\nڕۆبێرت مووگابی یەکەم سەرۆک وەزیرانی حکومەت بووە لە ساڵانی و دووەمین سەرۆکی وڵاتی زیمبابۆی یە لە ساڵی.\nمافەکانی ترانسجێندەر لە کۆماری فیدرالی ئەڵمانیا یاساکە لە ١٩٨٠ دەستپێکردووە، یاساکە داوا لە کەسانی ترانسجێندەر دەکات کە بەناو نەشتەرگەرییە پەیوەندیدار بە بابەتەکە بڕۆن تا بەڵگەنامە یاسایییەکانیان بگۆڕدرێت\nناوەندگەرێتی لە وشەی لاتینی centrum بە واتای ناوەند وەرگیراوە. لە زاراوەی سیاسیدا بە سیستەمێکی دەسەڵاتداری دەگوترێ کە ھەموو کاروبارە ئابووری و سیاسی و ئیدارییەکان لە ناوەندی وڵاتدا کۆ دەبێتەوە و ھەموو دامودەزگا ناوچەیی و پارێزگاکان دەبێ ملکەچی دە ...\nمافی دەنگدانی ژنان لە ویلایەتە یەکگرتووەکانی ئەمریکا\nمافی یاسایی ژنان بۆ دەنگدان بەدرێژایی ماوەی زیاد لە نیو سەدە دامەزراوە و لە سەرەتادا لە چەند ویلایەتێک و یەکەیەکی بەڕێوبردنی ناوچەیی مافەکە بە یاسایی ناسێنرا بە شێوەیەکی سنووردار و پاشان لەسەر ئاستی نەتەوەیی لە ساڵی ١٩٢٠دا. یەکەم ڕێکخراوی مافی دە ...\nمەکینەی موشەکی نۆزل\nگێژاو (جولەی شلەکان)\nدۆنگ یی (زنجیرەی تەلەفزیۆنی)\nبازاڕی کاغەزە داراییەکان\nپارێزگاری لە بەکاربەران\nئیمپراتۆر ھو وی ھان\nشیرین عەلەم ھولی\nبڕین بە ئاوی خێرا\nمحەممەد تاھیر کوردی\nگوندستانی ساری سو\nکوردێک لە ئەورووپا\n١٩٦٠ لە عێراق\n١٩٦٢ لە عێراق\nپێرستی زانکۆکانی مەین\nپێرستی زانکۆکانی کۆنێتیکت\nپێڕستی ئەکتەرە ئێرانییەکان\nپێڕستی خانمەکتەرە ئێرانییەکان\nپێڕستی خانمەکتەرە ھیندییەکان\nپێڕستی باشترین فیلمەکانی بۆکس ئۆفیس ل ..\nپێڕستی پاشاکانی کۆریا\nپێڕستی ئەکتەرە ھیندییەکان\nسەرۆک کۆماری ویلایەتە یەکگرتووەکان\nجامی جیھانیی فیفای ١٩٣٤\nجامی جیھانیی فیفای ١٩٩٤\nھێزی چەکداری بەلجیکی\nفرێنکی دی یۆنگ\nپیاوی جاڵجاڵۆکە: گەڕانەوە بۆ نیشتمان\nجامی نەتەوەکانی ئەورووپا\nجامی کیشوەرەکانی فیفای ٢٠١٧\nجامی جیھانیی فیفای ١٩٦٦


رۆژی جیهانی دەرمانسازان\nبه‌روار : 25-09-2020\nبینراوه : 80\nئەمڕۆ 25 ی سێپتەمبەر رۆژی جیهانی دەرمانسازانە.\nئەمڕۆژە لە لایەن فردراسیۆنی نێودەوڵەتی دەرمانسازانەوە لە ساڵی 2009 دا و لە كۆنفرانسی گشتی دا لە شاری ئەستانبول ی توركیا بڕیاری لەسەر درا, كە هەموو ساڵێك ڕۆژی 25 ی مانگی نۆ بە رۆژی جیهانی دەرمانسازان دابنرێت, و تێیدا هانی دەرمانسازان بدرێت كە ئەم ڕۆژە بكەنە دەرفەتێك بۆ ڕێكخستنەوەی كار و چالاكیەكانیان , و زیاد كردنی زانست و زانیاریەكانیان لەو ڕوانگەوەی كە دەرمانسازان ڕۆڵێكی زۆر كاریگەریان هەیە لە پرۆسەی چارەسەری نەخۆش و سیتمی تەندروستیدا بەگشتی لە هەموو جیهان.\nدروشمی ئەم ڕۆژە جیهانیەش بریتیە لە - دەرمانی سەلامەت و كاریگەر بۆ هەمووان.\nئامانج لەم دروشمە ی ڕێكخراوەكە ئەوەیە كە سەرنج بخاتە سەر ڕۆڵی دەرمانسازان لە پرۆسەی پاراستنی نەخۆش لە ڕێگەی زیادكردنی زانیاری سەبارەت بە بەكارهێنانی دەرمان و كەمكردنەوەی ئەو زیانانەی بەهۆی هەڵە بەكارهێنانی دەرمانەوە ڕوو دەدەن.\nدامەزاراوەی خۆراك و دەرمانی ئەمەریكی ساڵانە نزیكەی 100000 ڕاپۆرتی بەدەست دەگات لەسەر زیانەكانی بەكارهێنانی دەرمان بە هەڵە, و پێداچوونەوە و بەدواچوون بۆ ئەو ڕاپۆرتانە دەكات, كە بەگشتیش ڕاپۆرتەكان لەلایەن كۆمپانیا بەرهەمهێنەكانی دەرمان , و ئەو كەسانەوە دێن كە لە بواری تەندروستیدا كار دەكەن, هەروەها لەلایەن كەسانی نەخۆش و بەكارهێنەرانەوە .\nئەو زیانە مەترسیدارانەی كە لە دەرەنجامی هەڵە بەكارهێنانی دەرمانەوە ڕوو دەدەن بەگشتی دەبنە هۆی :\n1. گیان لەدەستدان.\n2. روودانی مەترسی بۆ سەر ژیانی بەكارهێنەر.\n3. پێویست بوون بە مانەوە لە نەخۆشخانە و وەرگرتنی چارەسەر .\n4. توشبوون بە لەدەستدان یاخود لەكار وەستانی بەشێك یان چەند بەشێک لە ئەندامەكانی لەش.\n5. توشبوون بە نەخۆشیە زگماكیەكان لە مناڵاندا.\nلەبابەتی داهاتوودا باس چەند ڕێنماییەك دەكەین بۆ دووربوون لە زیانەكانی دەرمان.\nژماره‌ی سه‌ردان : 670,845 میوان : 37


بەڕێوەبەری ناحیەی خورماڵ: دەستێك دەیەوێت ناوچەكەمان تێكبدات – تۆڕی میدیایی خەڵک\nشەوی ڕابردوو كەسێكی نەناسراو نارنجۆكێكی خستوەتە نێو بنكەی پۆلیسی خورماڵ، بەڕێوەبەری ناحیەی خورماڵیش ڕایدەگەیەنێت، هیچ كێشەیەكی كەسیمان لەگەڵ هیچ هاووڵاتییەكدا نییە.\nعوسمان ئەنوەر بەڕێوەبەری ناحیەی خورماڵ بە (خەڵك)ی ڕاگەیاند، لێكۆڵینەوە لە ڕووداوەكە بەردەوامە و ئاسایش و پۆلیس سەرقاڵی لێكۆڵینەوەن و تا ئیستا هیچ بابەتێك ئاشكرا نەكراوە.\nوتیشی”ئێمە هیچ بابەتێكی كەسیمان لەگەڵ هیچ هاووڵاتییەكدا نییە، بەڵام لایەنێكی جێبەجێكارین و یاسا كاربەڕێكارەكانی كوردستان كە دەردەچێت بەسەر هاووڵاتیاندا جێبەجێی دەكەین”.\nئاماژەی بۆ ئەوەش كرد، بەرپرسین لە پاراستنی ئەمن و ئاسایشی ناوچەكەمان، ئەمەش هەركەس كردوویەتی دەستێكی تێكدەرە و دەیەوێت ئاسایشی ناوچەكەمان تێكبدات.\nشاندی هەدەپە و یەكێتی كۆبوونەوە


چوار چالاکوانی مافەکانی مرۆڤ لەلایەن دادگایەکی تورکیاوە سزای زیندانی کردن دەدرێن – Rojapp\nHome/هەواڵنێرەکان/چوار چالاکوانی مافەکانی مرۆڤ لەلایەن دادگایەکی تورکیاوە سزای زیندانی کردن دەدرێن\nچوار چالاکوانی مافەکانی مرۆڤ لەلایەن دادگایەکی تورکیاوە سزای زیندانی کردن دەدرێن\nHooshyar July 3, 2020 هەواڵنێرەکان Leave a comment 80 Views\nدادگایەکی تورکیا ڕۆژی هەینی سزای شەش ساڵ زیندانی کردنی داوە بەسەر بەڕێوەبەری پێشوی ڕێکخراوی لێخۆشبوونی جیهانی لقی تورکیا و 3 چالاکوانی تری ئەو ڕێکخراوەی بە تۆمەتەکانی پەیوەست بە تیرۆرسم تاوانبار کردووە.\nڕێکخراوی لێخۆشبوونی جیهانی لە تورکیا لە تویتێکدا دەڵێت حوت کەسیش کە لەگەڵیاندا سێ ساڵ لەمەوبەر لە میانەی سەرکوتکردنەکانی پاش هەوڵی کودەتاکەی ساڵی 2016 دەستگیرکران، بێتاوان دەرچوون.\nنوێنەری ئەمنستی تورکیا ئەندرۆ گاردنەر لە تویتێکدا دەڵێت ” مایەی توڕەبوونە، تۆمەتی بێمانایە. هیچ بەڵگەیەک نییە. پاش سێ ساڵی دادگایی کردن تەنەر کلیج بە ئەندامێتی ڕێکخراوێکی تیرۆستی تاوانبار کرا. ئوزلەم و گونال تاوانبار کران بە یارمەتیدانی. ئازار بەردەوامە. ئێمە وازناهێنین هەتا هەمویان ئازاد نەبن.”\nئەو 10 کەسەی ڕۆژی هەینی دادگایی کران، لە مانگی 7 ی ساڵی 2017 لە دەمی بەشداریکردنیان لە ورکشۆپێک لەسەر ئاسایشی دیجیتاڵ لە دورگەی بویوکەدای کەناری ئەستەنبوڵ دەستگیر کران.\nداواکاری گشتی دەڵێت گوایە ئەو گردبوونەوەیە، کۆبونەوەی نهێنی بووە بۆ ڕێکخستنی سەرهەڵدانێک و دروستکردنی ئاژاوە. هەروەها دەڵێت گوایە ئەمانە پەیوەندییان بە تۆڕی فەتحوڵا گولەنی دانیشتوی ئەمەریکاوە هەیە کە تورکیا تاوانباری دەکات بە هەوڵی کودەتا سەرنەکەوتووەکەی ساڵی 2016.\nPrevious Belkî vê payîzê vaksînek peyda bibe – Radio Sweden Kurdish – ڕادیۆی سوید – Radyoya Swêdê\nNext Macron, Jean Castex Wek Serokwezîrê Nû yê Fransa bi Nav Dike\nMÊRDÎN Li Mêrdînê rêvebirên HDP’a bajêr, nûnerên sendîkayan û gelek welatî ji bo êrîşa nîjadperest …


سودان باری لەناکاوی لە دارفۆر ڕاگەیاند – کوردی – RojNews.News\n14/07/2020 - 9:05:05 am\nدۆخی ئاڵۆزی دارفۆر\nئاژانسی هەواڵی سودان بڵاویکردەوە، دوای قوڵبوونەوەی ململانێکان لە ڕۆژئاوای وڵات و کاری توندوتیژی و ناڕەزایەتییەکان لە شارەکان، دەسەڵاتدارانی ئەو وڵاتە باری لەناکاویان لە هەرێمی دارفۆر ڕاگەیاندووە.\nنوێنەری یەکێتی ئەفریقا لە نەتەوە یەکگرتووەکان لە دارفۆر “یونامید” ڕایگەیاند، پاش ئەوەی بنکەیەکی پۆلیس و ژمارەیەک ئۆتۆمبێل ئاگریان تێبەردرا لەلایەن کۆمەڵێک میلیشاوە، شاندێکیان بەبێدەنگی ڕەوانەی باکوری دارفۆر کردووە.\nپاش ئەوەی لە مانگی چواری ساڵی ڕابردوەوە، کە سوپا دەسەڵاتی لە عومەر حەسەن بەشیر سەرۆکی پێشوو وەرگرتەوە، دانیشتوانی هەرێمەکە داوای چاککردنی دۆخی ئەمنی و گێڕانەوەی دەسەڵاتی مەدەنی دەکەن بۆ ئیدارەدانی ناوچەکە،.\nخەڵکی ناوچەکە بە ڕۆیتەرزیان ڕاگەیاندووە، دوێنێ میلیشیا نەناسراوەکان هێرشیانکردووەتە سەر خۆپیشاندانی فەتابرنو لە نزیک هەرێمەکە.\nسەرهەڵدانی خۆپیشاندان و ناڕەزایەتیە ئاشتیانەکانی سودان، لە دژی زیادبوونی دەسەڵاتی سەربازی و میلیشیاکانی وڵاتە بەتایبەت لە دارفۆر.\nسەرهەڵدانی ململانێکان لە دارفۆر دەگەڕێتەوە بۆ ساڵی ٢٠٠٣ بەتایبەت پاش دروستبوونی یاخیبووەکان کە زۆربەیان عەرەب نین، بەپێی مەزەندەی نەتەوە یەکگرتووەکان نزیکەی ٣٠٠ هەزار کەس تا ئێستا لەو ململانێیانەدا کوژراون.


Welthungerhilfe: رێکخراوا WHH لعێراقێ - ئەم چ کاردکەین\nبرێکا هەڤکاریەکا موکم دگەل هەڤپشک ودەستهەلاتێن نیڤدەولەتی وخومالی، رێکخراوا وهه رادبیت ب شیاندنا خەلکێ داکو دەرکەڤن ژ برسێ وهەژاریێ، بکارتێکرنەکا بەرچاڤ ودەستپاکی ولێپرسینێ. لسالا ٢٠١٩ بتنێ رێکخراوا وهه بشێوەیەکی راستەوخو پشتەڤانیا پتر ژ ١٨ هزار کەسان کریە (٢٠٩٦٢٧ کەسا بشێوەیەکی نە راستەوخو) – ژ زەلاما وژنکا وزاروکا ل گوند وباژێرکێن دەڤەرێن شنگار وتلەعفەر وتلکێف دهوک وهەولێر ومیسل وحەمدانیە لپارێزگەها نەینەوا.\nژهاریکاریێن هەوارهاتنێ بو دووبارە شیاندنێ ومرونەتێ:\nئارمانجا رێکخراوا وهه زێدەکرنا هاریکاریێن مروڤایە تی یە وگرێدانا وانە ب گەشەپێدانێ. ئەم کاردکەین دهەمی بوارێن دووبارە شیاندنێ. و ژوان پروسێن دوبارە ئاڤەدانکرنێ یێن سەرەکی بو بنگەهێن خزمەتێ و ژێرخانا جڤاکی، وەکی بجهئینانا چاڵاکیێن پارە بەرمبەر کاو وەک رێکەک بو دابینکرنا هاریکاریێن بلەز بو جڤاکا بشێوەکی گونجاو.\nهەروسا دووبارە شیاندن پەیداکرنا دەریڤێن کاری ژی بخۆڤە دگریت، وپشکداریا راستەوخو دگەشەپێدانا ئابوری وبهێزکرنا مرونەتێ. ئەم ئافرەتێ دکەینە دسەنتەرێ کارێ خۆ برێکا پشتەڤانیکرنا وان دناڤ تیمێن خۆدا ومسوگەرکرنا تێکهەلکرنا ستراتیجیێن پاراستنێ دبەرنامێن خۆدا داکو دگونجای بن وئافرەتێن لاواز بشێن بگەهنێ.\nهەر چار بەرنامێن لخارێ بوارێن تەرکیزا مە دنەهێلانا برسێ وهەژاریێ پێکڤە گرێددەن: هاریکاریا مروڤایەتی، ئاڤ، خزمەتێن تەندروستی وپاقژی وچاندن وژینگەه وگەشەپێدانا ئابوری.\nهاريكاريا مروڤايەتى- كارتێكرنا مە:\nلعيراقێ، برێكا چالاكيێن " پارە بەرامبەر كار"، ئەم رادبين ب دووبارە شياندنا ژێرخانا سەرەكى يا گشتى وتايبەت وەكى وێستگەهێن چارەسەركرنا ئاڤێ ووێستگەهێن پالدانا ئاڤێ وتۆرێن ئاڤێ. وداكو چالاكى گشتگيربن وەك پێتڤى، هەروەسا ئەم هاريكاريێن دارايى يێن نەمەرجدار پێشكێش دكەين بۆ كەسێن پەككەفتى وئافرەت وگەنجێن لاواز يێن دەريڤێن كارى بدەست نەكەڤن.\nپاراستن گرێدايە ب سەلامەتى وكەرامەت ومافێن كەسێن زيانڤێكەفتى ژبەر كارەسات وهەڤركيێن چەكدار وبوويە تەوەرەكێ دى يێ چالاكيێن پروژێ مە لعيراقێ. تيمێن پاراستنێ هارى كەسێن پێتڤى دكەن برێكا مايتێكرنێ بۆ هاريكرنا وان بۆ تێگەهشتنا مافێن خۆ. وهەروەسا، ئەم روينشتنا ئەنجام ددەين بۆ زێدەكرنا هشياريێ لدور بابەتێن پەيوەنديدار وەكى خۆپاراستن ژئاريشێن دەرونى، هەڤژينيا زوى، مافێن مروڤى يێن سەرەكى.\nرێكخراوا WHH پلانەكا خۆبەرهەڤكرنێ يا داناى بۆ حالەتێن تەنگاڤ وتيمەكێ خومالى يێ دامەزراندى بۆ بەرسڤدانا حالەتێن تەنگاڤ بۆ كێمكرنا ئەنجامێن نەرێنى يێن قەيران وكارەساتێن مروڤايەتى لدەمێ گونجاى وبشێوەكێ كاريگەر ورێكخستى.\nخزمەتێن تەندروستى وپاقژى- كارتێكرنا مە:\nبدەستڤەئينانا ئاڤا پاقژ وخزمەتێن تەندروستى وپاقژى مافەكە ژمافێن مروڤى ومەرجەكێ سەرەكى يە بۆ نەهێلانا برسێ وهەژاريێ. پروژێن خزمەتێن تەندروستى وپاقژيێ بشێوەكێ سەرەكى دكەڤنە گوندێن پارێزگەها نەينەوا.\nئەڤ پروژە كاردكەن لسەر باشتركرنا ژێرخانا ئاڤێ وخزمەتێن تەندروستى بشێوەكێ بەرفرەه وتەكەز دكەن لسەر دووبارە نويژەنكرنا دەزگەهێن خزمەتێن تەندروستى وپاقژيێ يێن قەبارە بچويك. هەروەسا، رێكخراوا WHH ژنيزيك كاردكەت دگەل دەستهەلاتێن خومالى وراهێنانێ پێشكێش دكەت بۆ ئاڤاكرنا شيانا,\nبرێكا روينشتنێن زێدەكرنا هشياريێ لسەر ئاستێ خێزانێ وجڤاكى، هاندانا كريارێن باش دكەين دبوارێ تەندروستى وپاقژيێ، وژوان برێڤەبرن/ وهشيارى لدور بێنڤێژبوونێ؟ بۆ كچكا لقوتابخانا.\nبرس بشێوەكێ بەرفرەه بەلاڤدبيت لدەڤەرێن دوير كو باراپتر خەلك خارنا خۆ وژيارا خۆ ژژينگەها سروشتى بدەستڤەدئينن. لعيراقێ، ئەم پشتەڤانيا ئاوارێن دزڤرنەڤە دكەين وهەروەسا جڤاكێ مێهڤاندار يێ لاواز بۆ زێدەكرنا شيانێن دبوارێ چاندنێ. رێكخراوا WHH شياندنا جڤاكا دكەت بۆ هاريكرنا خۆ دماوێ درێژدا، برێكا بكارئينانا شێوازێن رادبن لسەر بازارى يێن رێ ددەنە خەلكى بەردەواميێ بدەنە ژيارا خۆ ب پشت بەستن ب بەرهەمێن چاندنێ. برێكا دابينكرنا راهێنانا چاندنێ وكاريگەريێ دبكارئينانا ژێدەرا دبوارێ چاندنێ، ئەم بزاڤێ دكەين شياندنا خێزانێن گوندا بكەين بۆ دابينكرنا خارنا خۆ بشێوەكێ بەردەوام. نوكە ئەم هەروەسا وزەيا نوى دبيتەڤە پێشكێشى كەرتێ چاندنێ دكەين بۆ باشتركرنا بەرهەمئينانێ بشێوەكێ بەردەوام ودوست بۆ ژينگەهێ.\nدگەل دانپێدانێ ب ئالوزيا پرسا نەهێلانا برسێ وهەژاريێ، رێكخراوا WHH هاندانا گەشەپێدانا ئابورى وفێربوونێ دكەت بۆ چارەسەركرنا هۆكارێن برسێ وهەژاريێ بشێوەكێ بەردەوام.\nبرێكا شێوازێن رادبن لسەر بازارى، پشكدارێن پروژەێ چاندنێ دشێن دەست ب بەرهەمئينانێ بكەن ودشێن بەرهەمێن خۆ يێن زێدە بفروشن بۆ بدەستڤەئينانا پارەى. ئابورى بشێوەكێ مەستر دهێتە باشتركرن برێكا دامەزراندن ودووبارە دامەزراندنا كارا لدەڤەرێن پروژەى، وگەنجێن بێكار دهێنە پشكداركرن برێكا بەرنامێن راهێنانا پيشەيى بۆ زێدەكرنا شيانێن وان ودامەزراندنا وان پشتى بدوماهيك هاتنا راهێنانا پيشەيى.\nچالاكيێن گەشەپێدانا ئابورى ڤان خالا بخۆڤە دگرن:\nپێشكێشكرنا پارەى بۆ خودان كارێن خومالى وكومپانيێن ژنوى دهێنە دامەزراندن.\nراهێنان لسەر برێڤەبرنا كارا بۆ وەرگرێن پارەى.\nدامەزراندنا كەسێن راهێنانێ دكەن دكومپانيێن پشكدار.


4/2/2022 06:31 PM\nبە گەتەی کارناسێکی دانیمارکی ئەگەر هەیە جۆری ئۆمیکرۆن یارمەتیدەر بێت بۆ کۆتایی هاتن بە پاندێمیی کۆرۆنا و بەم جۆرە تا ٢ مانگی دیکە دەگەرێینەوە سەر ژیانی ئاسایی خۆمان. بەپێی راپۆرتێکی Mirror، تایرا گروو کراوز، ئیپیدیمۆلۆژیستی باڵای ئەنستیتۆی حکومی Serum، چاوەڕێی ئەوە دەکات حاڵەتەکانی تووشبوون بە نوێترین جۆری کۆرۆنا، تا کۆتاییەکانی ژانویە بگات بە لوتکە. ئەو دەڵێ توێژینەوەیەک دەریخستووە کە مەترسیی خەوێندرانی کەسەکان بە هۆی ئۆمیکرۆنەوە نیوەی جۆری دێلتایە.\nئەو دەڵێ هەر ئەم مەسەلەیە دەبێتە هۆی ئەوەی بەرپرسانی دانیمارک هیوایان بەوە هەبێت کە بەهۆی بەرزبوونەوەی ئاستی پارێزراویی لەبەرامبەر نەخۆشییەکەدا، ئەم پاندێمییە تا چەند مانگی دیکە کۆتایی بێت. خاتوو کراوز سەبارەت بەو ماوەیەی کە جۆری ئۆمیکرۆن کاریگەری دەخاتە سەر ژیانی خەڵکی دانیمارک، دەڵی: «لام واتە تا ٢ مانگی دیکە ئەم جۆرە نوێیەی کۆرۆنامان لێرە هەبێت و دواتر هیوادارم دابەزینەکەی ببینین و خەڵک بگەڕێنەوە سەر ژیانی ئاسایی خۆیان».\nدوکتۆر تدروس ئیدهانۆم، سکرتێری گشتیی رێکخراوەی جیهانیی تەندروستی، لە پەیامی پیرۆزبایی ساڵی نوێی ٢٠٢٢ـدا گوتی:«دڵنیایە» ئەمساڵ دەبێتە ساڵێک کە پاندێمییەکە لەودا کۆتایی دێت بەڵام سەبارەت، بە «ناسیۆنالیزمی بەرچاوتەنگانە و دەست بەسەرداگرتنی ڤاکسین» هۆشداری دا. دوکتۆر تێدروس دەڵێ نایەکسانیی لە بڵاوکرانەوەی ڤاکسیندا «هەلومەرجێکی ئایدیاڵی بۆ دەرکەوتنی جۆری ئۆمیکرۆن هێناوەتە ئاراوە».\nئەو لە بەیاننامەیەکدا گوتی: «ئەگەر کۆتایی بەم نایەکسانییە بێنین، ئەم پاندێمییەش کۆتایی دێت. لە رێگەی هاوکاریی جیهانییەوە بۆ خێرایی‌بەخشین بە گەشە، بەرهەمهێنان و دەست‌پێڕاگەیشتنی دادپەروەرانە بە شێوازە نوێیەکانی دستنیشان کردن و چارەسەرکردن و ڤاکسینی کۆڤید-١٩ کە بریتییە لە کوواکس، رێکخراوەی جیهانیی تەندروستی و هاوبەشەکانی دیکەمان، خەریکین هەوڵ دەدەین بەرهەمهێنانی ڤاکسین، کیتی تاقیکاری و هەروەها دەرمانی ئەم نەخۆشییە بخەینە بەردەستی ئەو کەسانەی کە سەرتاسەری جیهاندا پێویستیان پێی هەیە. هاوکات لەگەڵ چوونە ناو سێهەمین ساڵی پاندێمییەوە من دڵنیام ئەمساڵ ساڵێکە کە لەودا کۆرۆنا کۆتایی دێت، بەڵام تەنها لە حاڵەتێکدا ئەم شتە روو دەدات کە بە هاوکارییەکی هەمەلایەنەوە ئەم کارە ئەنجام بدەین.»


کۆریای باکور قایل نیـیه کۆمسیۆنی UN به‌شـداری وتووێژه‌کانی تایبه‌ت به نوقمبوونی گه‌میـیه‌که بکات\nپاشماوه‌ی گه‌میـیه نوقم‌کراوه‌که‌ی کۆریای باشور، (ئه‌رشیفی وێنه)\nکۆریای باکور ڕایگه‌یاند ئاماده‌یه وتووێژی له‌شـکری ڕاسـته‌وخۆ له‌گه‌ڵ کۆریای باشوردا بکات سه‌باره‌ت به گه‌میه نوقم‌کراوه‌که‌ی کۆریای باشور، ئه‌ویش ته‌نها ئه‌گه‌ر هاتوو کۆمسیۆنی نه‌ته‌وه یه‌کگرتووه‌کان بۆ سه‌رپه‌رشـتی ئاگربه‌سـتی نێوان هه‌ردوو کۆریا به‌شـداری له‌و وتووێژانه‌دا نه‌کات.\nئاژانسی ناوه‌ندی هه‌واڵه‌کانی کۆریا ئه‌مڕۆ یه‌کشه‌ممه ڕایگه‌یاند پـیۆنگیانگ ئاماده‌یه ده‌ستبه‌جێ خۆی بۆ وتووێژی له‌شـکری ئاماده بکات. به‌ڵام ئاژانسه‌که گوتی پـێویسـته هێزه‌کانی ئه‌مه‌ریکا چیدی به ناوی فه‌رمانده‌یه‌تی هێزه‌کانی نه‌ته‌وه یه‌کگرتووه‌کانه‌وه خۆیان نه‌خه‌نه نێوه‌ندی مه‌سه‌له‌کانی نێوان هه‌ردوو کۆریاوه.\nجێی ئاماژه پـێـکردنه کۆریای باشور ده‌ڵێت کۆریای باکور گه‌میـیه‌کی جه‌نگی به ناوی شیونان به تورپیدێـک له مانگی سێدا نوقم‌کردووه و بووه‌ته مایه‌ی کوژرانی 46 ده‌ریاوانی. تیمێـکی نێونه‌ته‌وه‌ی به سه‌رۆکایه‌تی نه‌ته‌وه یه‌کگرتووه‌کان له‌وه ده‌کۆڵێته‌وه ئایا کۆریای باکور به‌و هێرشه‌ی ئاگربه‌ستی نێوان هه‌ردوو کۆریای پـێشـێل کردووه یان نا.\nحکومه‌تی پـیۆنگیانگ نکۆڵی ده‌دکات له‌وه‌ی ده‌ستی له نوقم‌کردنی گه‌میـیه‌که‌دا هه‌بووبێت. هه‌ر ڕۆژی یه‌کشه‌ممه ئاژانسی ناوه‌ندی کۆریا هێرشه‌که‌ی سه‌رزه‌نشت کرد و گوتی ئه‌و ڕووداوه ده‌سـتکردی سیۆل و واشنتنه.


بیڵی ئایڵش: لە ڕابردووم پەشیمانم\nگوڵان میدیا July 19, 2021 هونەری\nزۆر جار ئەستێرەكانی جیهان شتێك دەربارەی ژیانی خۆیان دەڵێنەوەو نكۆڵی لە ڕابردووی خۆیان ناكەن, هەروەكو چۆن پاڵەوانی فیلمی جۆمانجی(دواین جۆنسن) ناسراو بە "زە ڕۆك" ڕایگەیاند كە ئەو پێش ناوبانگ و بە ئەستێرەبوونی لە سەر شەقامەكان تووشی شەڕ دەهات و چەند جارێكیش لەلایەن پۆلیسەوە دەستگیر كراوە, یاخود گۆرانیبێژی كەنەدی (جاستن بەیبەر) ساڵی 2019 بە شێوەیەكی فەرمی داوای لێبووردنی كردو دان بە هەڵەكانی خۆیدا دەنێت لەسەر ئەو ڤیدیۆیەی كە ساڵی 2011 بڵاوبوویەوە, ئەمەش جگە لەو وێنەیەی كە سەرەتای ئەمساڵ خۆی لە تۆڕی كۆمەڵایەتی ئەنستگرام بڵاویكردەوە كاتێك لەلایەن پۆلیسەوە دەستگیر دەكرێت بە تاوانی بەكارهێنانی ئۆتۆمبێڵ لەژێر كاریگەری مادە كحولییەكان كە جاستن بەیبەر دەربارەی ڕووداوەكە گوتی "ئەم بارودۆخە شتێك نییە لە ژیانمدا تا شانازی پێوە بكەم" .\nئەوەی كە ئێستا میدیا و ڕۆژنامەكانی بەخۆیەوە سەرقاڵ كردووە.. ئەستێرەی پۆپ و خانمە گۆرانیبێژی ئەمریكی (بیڵی ئایڵش) دوای ئەوەی باسی لە بیركردنەوەی ئێستای خۆی كرد, قسەكەی لە ڕۆژنامە جیهانییەكان دەنگی دایەوە .\n(بیڵی ئایڵش)ی براوەی پێنج خەڵاتی گرامی لە لێدوانێكیدا دەڵێت:(هەست بە شەرم دەكەم لە هەڵسوكەوتەكانی ڕابردووم), كە لە ئێستادا ئەم لێداونەی بووەتە باسێك و سەرنجی ڕۆژنامەو تۆڕە كۆمەڵایەتییەكانی بۆ لای خۆی ڕاكێشاوە .\nلە چەند ڕۆژی ڕابردوو بیڵی ئایڵش لە پێگەی خۆی لە تۆڕی كۆمەڵایەتی ئەنستگرام پۆستەری ئەڵبۆمە گۆرانییەكەی بڵاوكردەوە كە ناونیشانی (happier than ever)بۆ دیاری كراوە, ئەم ئەڵبۆمە كە 16 تراك گۆرانی لە خۆ دەگرێت بڕیارە لە 30/7/2021 بڵاوبكرێتەوە .\nلارۆسی: پەلە ناكەم لە بەدیهێنانی خەونەكانم\nكۆرۆنا چی لە مێگان و مادۆنا كرد؟\nتوم كرووز خەڵاتەكانی گۆڵدن گلۆپ دەگەڕێنێتەوە\nلۆرانس ئۆلیڤیە.. شكسپیریی دووەم\nیەکەم خولی فێستیڤاڵی فیلمی کوردی «مۆسکۆ» لە ڕووسیا بەڕێوەدەچێت\nسەیران عوسمان ڤیدیۆ كلیپێكی نوێی بڵاوكردەوە\nیەکەم خولی فێستیڤاڵی فیلمی کوردی «مۆسکۆ» لە ڕووسیا بەڕێوەدەچ...


ئاریتما موحه‌ممه‌دی : بۆ ده‌سه‌ڵاتی حیزبیی بێباكانه چاو له دۆخی سیاسیی هه‌رێم ده‌كات . – WTARIKURD\nكاتی خۆی دیكتاتۆره‌كان به زۆر و به زبری هێز خه‌ڵكیان ده‌كرد به حیزبیی ، به‌ڵام هه‌نووكه له باشووری كوردستان تاكه‌كانی كۆمه‌ڵگا خۆیان به سه‌ربه‌ستیی ده‌بنه حیزبیی ! ئه‌مه‌ش به سه‌ره‌تای كێشه‌كانی كۆمه‌ڵگا پێناسه ده‌كرێت . چونكه مه‌زنترین كێشه‌ی سیاسیی ، كۆمه‌ڵایه‌تیی و ئابووریی هه‌ر كۆمه‌ڵگایه‌ك كه ڕێگر ده‌بێ له پێشه‌وه‌چوونی ئه‌و كۆمه‌ڵگا ، كۆمه‌ڵگه‌یه‌كی ده‌سته‌مۆ كراوی ده‌ستی حیزب و ده‌سه‌ڵاته . باشووری كوردستانیش به یه‌كێ له‌و كۆمه‌ڵگانه ئه‌ژمار ده‌كرێت كه به‌و دۆخه‌دا تێپه‌ڕ ده‌بێت . بۆیه ئه‌گه‌ر كه‌سایه‌تییه‌كی دڵسۆزیش هه‌بێ كه پلان و پڕۆژه‌یه‌كی گرینگ بۆ ده‌ربازبوون له قه‌یرانه‌كانی ئه‌م هه‌رێمه پێشنیار بكات كه كێشه‌كان به‌ره‌و چاره‌سه‌ریی بنه‌ڕه‌تی ببات ، ئه‌وا له لایه‌ن ده‌سه‌ڵاتی كۆمه‌ڵگه‌ی حیزبییه‌وه ڕێگری لێ ده‌كرێت .\nئه‌و كه‌سانه‌ش كه به‌كرده‌وه ده‌بنه به‌ربه‌ستی سه‌ره‌كیی و ڕێگری ده‌كه‌ن ئه‌ندامان و لایه‌نگرانی حیزبه‌كانن . چونكه حیزبه‌كان ئه‌ندامه‌كانیان وه‌ك كوته‌ك و گاڵۆكه‌ی ده‌ستی خۆیان پێناسه ده‌كه‌ن و هیچ ئه‌ندامێكیش ناتوانێ له ڕێڕه‌وی سیاسیی و ڕێبازی هه‌نووكه‌یی حیزبه‌كه‌ی لابدات . كێشه‌كانی سیاسیی و ئابووریی كه بوونه‌ته هۆی ترازانی لایه‌نه‌كانی سیاسیی كوردستانیش بۆ هه‌مان فه‌لسه‌فه‌ی ئاڵۆزیی پێوه‌ندیی نێوان لایه‌نه‌كان ده‌گه‌ڕێته‌وه . چونكه به‌ستێنی سیاسیی نێوان لایه‌نه‌كان به‌ستراوه‌ته‌وه به به‌رژه‌وه‌ندیی سیاسیی لایه‌نه‌كان و له‌و نێوانه‌دا دادپه‌روه‌ریی كۆمه‌ڵایه‌تیی ، ئازادییه‌كان و مافی یه‌كسانیی هاوڵاتییان له‌ناو گه‌مه‌ی سیاسیی پارت و ڕێكخراوه‌كاندا ژێرپێ خراوه و كه‌سیش خۆی به به‌رپرسیار نازانێت .\nله‌م چه‌شنه كۆمه‌ڵگانه كۆمه‌ڵ ناسنامه‌ی مه‌ده‌نیی خۆی ون كردووه و پارت و ڕێكخراوه‌كانی سیاسیی ناسنامه‌یه‌كی دیكه‌یان بۆ گه‌ل داتاشیوه . تاكوو كۆمه‌ڵ ناسنامه‌ی مه‌ده‌نیبوونی خۆی به‌ده‌ست نه‌هێنێته‌وه ده‌سه‌ڵاتی سیاسیی هیچ گۆڕانكارییه‌كی بنه‌ڕه‌تیی له گۆڕه‌پانی سیاسیی و ئابووری كوردستاندا پێك ناهێنێت . چونكه كۆمه‌ڵێكی مه‌ده‌نیی نابینێت كه له نه‌بوونی خزمه‌ت ده‌سه‌ڵاتی سیاسیی و حیزبی بخاته له‌رزه .\nواتا ئیستا كۆمه‌ڵگه‌ی باشووری كوردستان كۆمه‌ڵگایه‌كی مه‌ده‌نیی نییه و هه‌موو چینوتوێژه‌كان ده‌ربه‌ستی ده‌سه‌ڵاتی حیزبن . چونكه كۆمه‌ڵگه به‌ستراوه‌ته‌وه به كلكی هێزه سیاسییه‌كان و شه‌ڕی براكووژیی له ده‌یه‌ی ١٩٩٠دا بووه هۆی ئه‌وه‌كه كۆمه‌ڵگای ئه‌و به‌شه‌ی كوردستان شه‌ق ببێت و لێكترازانی تێبكه‌وێت و هه‌ر به‌شێكیش بۆ هه‌میشه ڕیشكی به ڕیشكی پارتێكه‌وه گرێ بخوات . چونكه هیچكه‌س ئاماده نییه ده‌نگی خۆی بخاته پاڵ لایه‌نێك . كه یه‌كێ له ئه‌ندامانی بنه‌ماڵه‌كه‌ی كوشتبێ . تاكوو هه‌نووكه‌ش هیچ بزووتنه‌وه‌یه‌كی سیاسیی نه‌هاتووه‌ته گۆڕه‌پانی سیاسیی كوردستان كه بتوانێ ته‌لیسمی هه‌موو لایه‌نه‌كانی ده‌سه‌ڵاتدار بشكێنێت .\nئه‌و ناڕه‌زایه‌تییانه‌ش كه له ماوه‌ی ده ساڵی ڕابردوودا هاتوونه‌ته گۆرێ ، له‌ژێر هه‌ژموون و كاریگه‌ریی لایه‌نگه‌لی جیاوازدا بووه . چونكه ڕێكخراوه‌كانی مه‌ده‌نیی له‌و به‌شه‌ی كوردستان له بڕیارداندا سه‌ربه‌ست و ئازاد نین و هه‌موو سه‌ربه لایه‌نه‌كانی سیاسیین . ئه‌مه‌ش وای كردووه كه نه‌ك ته‌نیا ڕێكخراوه‌كان به‌ڵكوو چینوتوێژه‌كانی كۆمه‌ڵگاش به‌سه‌ر لایه‌نه‌كانی سیاسیدا دابه‌ش بكرێن و هه‌ر پارت و ڕێكخراوێكیش هه‌وڵ ده‌دات كه له ڕێگای ئه‌ندامه‌كانیه‌وه كه وه‌ك چالاكی مه‌ده‌نیی ، سیاسیی و ته‌نانه‌ت هندێك جار وه‌ك تاكی مه‌ده‌نیش خۆ ده‌نوێنن ئاڵۆزیی بنێنه‌وه و شه‌قام بورووژێنن ، ئه‌مه‌ش به ئامانجی گوشار خستنه‌سه‌ر ده‌سه‌ڵات به‌ڕێوه ده‌چێت .\nله دۆخێكی له‌و چه‌شنه‌شدا ده‌سه‌ڵات سیاسه‌تی تاییبه‌ت به‌خۆی ده‌بێ ، چونكه له‌سه‌ر ئه‌و ڕایه‌یه كه ڕێكخه‌ری ناڕه‌زایه‌تییه‌كان حیزبه كه داواكاریی تاییبه‌ت به خۆی هه‌یه. هه‌رچه‌ند كێشه‌كانی كۆمه‌ڵگا زۆربن ، به‌ڵام ده‌سه‌ڵات ئاماده نییه گۆڕانكاریی پێویسته بهێنێته كایه‌وه ، له‌به‌ر ئه‌وه‌كه ئه‌و كات لایه‌نه‌كانی دیكه‌ی ده‌ره‌وه‌ی ده‌سه‌ڵات یانخود ئه‌و لایه‌نانه كه پێیان وایه ده‌سه‌ڵات وه‌لای ناون گۆڕانكارییه‌كان به هی خۆیان ئه‌ژمار ده‌كه‌ن و له‌و ڕێگایه‌وه ده‌یانهه‌وێت كاریگه‌ری له‌سه‌ر لایه‌نگرانی حیزبه‌كانی دیكه دابنێن . حیزبه‌كانیش له ڕێگای ورووژاندنی لایه‌نگرانی خۆیانه‌وه ده‌یانهه‌وێت ده‌سه‌ڵات له‌سه‌ر كۆمه‌ڵێك ویستی سیاسیی پاشه‌كشه پێ بكه‌ن و له به‌رامبه‌ردا ویسته‌كانی خۆیان به‌سه‌ر ده‌سه‌ڵاتدا بسه‌پێنن .\nله‌و چه‌شنه كۆمه‌ڵگانه‌شدا هه‌موو پرسه سیاسیی ، ئابووریی و كۆمه‌ڵایه‌تییه‌كان تێكه‌ڵوپێكه‌ڵن . له‌به‌ر ئه‌وه لایه‌نی سیاسیی هه‌یه كه ده‌سه‌ڵاتی سیاسیی هه‌یه و له حوكوومه‌تدا به‌شداره ، كه‌چی ڕۆڵی ئۆپۆزیسیۆن ده‌گێڕێت و خۆی به‌بێ ده‌سه‌ڵات نێو ده‌بات . له ڕاستیدا له‌م چه‌شنه له كۆمه‌ڵگاكان پارته‌كانی سیاسیی خاوه‌ن هیچ چه‌شنه پڕۆژه‌یه‌كی ستراتیژیی نین كه وه‌ك بنه‌مای چوونه ده‌سه‌ڵات پێناسه‌ی بكه‌ن . به‌ڵام كاتێ ده‌چنه حوكوومه‌تی چه‌ند ده‌سه‌ڵاتیی و گه‌مه سیاسیی و یاساییه‌كان به‌دڵی ئه‌وان تێپه‌ڕ نابێ ئیتر ده‌كه‌ونه بیری ئه‌وه‌كه شه‌قام بورووژێنن ، به‌ڵام ئه‌م هه‌وڵه‌یان پێش ئه‌وه ده‌ده‌ن كه له ده‌سه‌ڵات بێنه‌ده‌رێ . واتا له بیریان ده‌چێ كه له ده‌سه‌ڵات به‌شدارن و ده‌سه‌ڵاتی چه‌ند حیزبیش ئاكامه‌كه‌ی هه‌ر ئه‌مه ده‌بێ . چونكه هه‌ركامه پلانی تاییبه‌ت به‌خۆی هه‌یه و سیاسه‌تیی به‌ڕێوه‌بردنیش به ته‌واوه‌تیی به‌دڵی هه‌مووان نابێ .\nهاوكات ده‌سه‌ڵاتی حیزبیش بێباكه له‌وه‌كه لایه‌نه‌كانی دیكه دژی ڕاوه‌ستن و میدیا وه‌ك گوشار له دژی به‌كار بهێنن . چونكه خاوه‌ن هێز و ئه‌ندامی خۆیه و لایه‌نه‌كانی دیكه‌ش ناتوانن ڕێژه‌ی ده‌نگه‌كانی كه‌م بكه‌نه‌وه . هه‌روه‌ك له ده‌سپێكی ئه‌م وتاره‌دا ئاماژه‌م پێكرد كه كۆمه‌ڵگا دابه‌ش كراوه و ئه‌وه‌ی كه ده‌نگ به هه‌ر لایه‌نێك ده‌دات له‌لایه‌ن ئه‌و لایه‌نه‌وه مووچه‌ی بۆ دابین ده‌كرێت . كه‌واتا لایه‌نه‌كانی دیكه ناتوانن كاریگه‌ری له‌سه‌ر ده‌نگه‌كانی دابنێن . هه‌رێمی كوردستانیش له‌و دۆخه‌دا تێپه‌ڕ ده‌بێ كه له‌م وتاره‌دا ئاماژه‌ی پێكراوه . كه‌واتا ئه‌گه‌ر گۆڕانكاریی بنه‌ڕه‌تیی له جمه‌گه‌كانی شێوه‌ی به‌ڕێوه‌به‌رایه‌تیی سیاسیی ئه‌م هه‌رێمه‌دا پێك نه‌یه‌ت ئه‌سته‌مه ئاسۆیه‌كی گه‌ش بۆ نه‌وه‌ی داهاتوو دابین بكرێت .\nمن پێم وایه كه ده‌بێ ده‌سه‌ڵاتیی حیزبیی و حوكوومه‌تیی لێك جیا بكرێته‌وه و هه‌ر حیزبێك براوه‌ی ڕاسته‌قینه‌ی هه‌ڵبژاردنه‌كان بوو ئه‌وه به ته‌نیا حوكوومه‌ت پێك بهێنێت . ئه‌و كات به ڕوونی ده‌رده‌كه‌وێت كه ڕێژه‌ی سه‌ركه‌وتنی ئه‌و پارته له چاره‌سه‌ركردنی كێشه‌كانی ئابووریی ، سیاسیی و كۆمه‌ڵایه‌تیی چه‌نده‌یه ! هه‌نووكه له هه‌رێمی كوردستان هه‌موو حیزبه‌كان یه‌كتر تاوه‌نبار ده‌كه‌ن ، یه‌كێ ده‌ڵێت : ده‌سه‌ڵاتم نییه و یه‌كی دیكه‌ش ده‌ڵێت : ئه‌و حیزب له‌نێو حوكوومه‌تدا كاری حیزبی ده‌كات و هه‌وڵ ده‌دات كه حوكوومه‌ت له به‌ڕێوه‌بردنی سیاسییدا تووشه كێشه و به‌ربه‌ست ببێت . ئه‌گه‌ر شێوه‌ی به‌ڕێوه‌بردنی سیاسیی له ڕوانگه‌ی پارته‌كانه‌وه به‌و چه‌شنه به‌رده‌وام بێ ، كه‌واتا هه‌ڵه له ڕوانگه‌ی سیاسیی هه‌موو لایه‌نه‌كان دایه و به‌رپرسیارێتیی گشت كێشه‌كان ده‌كه‌وێته ئه‌ستۆی هه‌مووان .


سوپای توركیا به‌رده‌وامه له پێشێلكردنی ئاگربه‌ست و ئه‌نجامدانی هێرش\nهێرشی سوپای توركیا و چه‌كدارانی بۆسه‌ر گونده‌كانی گرێ سپی به‌رده‌وامه، له ئه‌نجامیشدا هه‌شت شه‌ڕڤانی هه‌سه‌ده گیانیان له‌ده‌ستدا و11ی دیكه‌ش برینداربون.\nئاژانسی هاوارنیوز بڵاویكرده‌وه، سوپای توركیا و چه‌كدارانی ئێواره‌ی دوێنێ (یه‌كشه‌ممه) به تانك و زرێپۆشه‌وه هێرشیان كردوه‌ته‌سه‌ر گونده‌كانی واسته، كافیا، ئیباد كه ده‌كه‌ونه باشوری شاره‌دێی گرێ سپی.\nئه‌وه‌ش راگه‌یاندراوه، له ده‌ره‌نجامی هێرشكردنه‌كه‌دا سێ شه‌ڕڤانی هێزه‌كانی سوریای دیموكراتیك (هه‌سه‌ده) گیانیان له‌ده‌ستدا و و حه‌وت-ی دیكه‌ش برینداربون.\nپه‌یامنێری ئاژانسی هاوارنیوز ئه‌وه‌شی راگه‌یاندوه، شه‌ڕی سه‌خت له‌نێوان شه‌ڕڤانانی هه‌سه‌ده و سوپای توركیا و چه‌كدارانی رویدا، له ده‌ره‌نجامی ئه‌و پێكدادانه‌ش پێنج شه‌ڕڤان گیانیان له‌ده‌ستدا و چوار شه‌ڕڤانی دیكه‌ش برینداربون.\nهه‌روه‌ها سه‌رچاوه‌یه‌كی سه‌ربازی به ئاژانسه‌كه‌ی راگه‌یاندوه، له ده‌ره‌نجامی ئه‌و هێرشه و پێكدادانه‌كان گورزی قورس له هێزه داگیركه‌ره‌كان دراوه، ئه‌وه‌شی پشتڕاستكردوه‌ته‌وه 11 ئه‌ندامی سوپای توركیا و چه‌كداره داگیركه‌ره‌كان كوژراون، هه‌وره‌ها له گوندی واسته شه‌ڕڤانان ئۆتۆمبیلێكی سه‌ربازییان تێكشكاندوه.\nبه‌ڕێوه‌به‌رى ناحیه‌ى هه‌ریر: له لێواری كاره‌ساتداین\nسه‌رۆكی په‌رله‌مانی كوردستان شكستهێنانی هه‌وڵه‌كان بۆ ده‌ركردنى چه‌ند یاسایه‌ك له به‌رژه‌وه‌ندی جوتیاران راده‌گه‌یه‌نێت


سەفەری وەزیری دەرەوەی ئێران بۆ عێراق - SAHAR KURDISH (Sorani)\nJan 14, 2019 13:15 Asia/Tehran\n"محەممەد جەواد زەریف" وەزیری دەرەوەی کۆماری ئیسلامیی ئێران لەسەرووی شاندێکی باڵادا بۆ سەفەرێکی چوار رۆژە، یەکشەممە گەیشتە بەغدای پایتەختی عێراق کە لەلایەن "نزار خەیروڵڵا"ی جێگری وەزیری دەرەوەی عێراق پێشوازیی لێکرا.\nوەزیری دەرەوەی ئێران دوێنێ یەکشەممە لە فڕۆکەخانەی بەغدا وتی: تاران هەوڵ دەدا چالاکییەکانی کەرتی تایبەت و بەشی تەکنیکی و ئەندازیاری لە عێراق بەهێز بکرێ.\nزەریف وتی: هەڵوێستی ئەرێنیی بەرپرسانی عێراقی، لەبارەی پەیوەندیی نێوان دوو وڵات، هۆکاری بەهێزکرانی پەیوەندییەکانەو هەوڵ دەدەین ئەو پەیوەندییانە لەبواری جێ بەجێ کراندا چڕببنەوە.\nوەزیری دەرەوەی ئێران پێی داگرت: پاش سەرکەوتنی خەڵکی عێراق بەسەر ترۆریستانی داعش، هەندێ کێشە کەوتە بەردەم ڕەوتی هاوکاریی دوو وڵات لەلایەن ژمارێک وڵاتەوە لەوان ئەمریکا، بەڵام بەخۆشحاڵییەوە بە ڕاوتەگبیری بەرپرسانی ئێران وعێراق پووچەڵ کرایەوە.\nزەریف، ئەمریکای بە ئەسپێکی دۆڕاو ناوبردو وتی: واشنگتۆن چل ساڵە کە لەسیاسەتەکانی هەمبەر بە گەلی ئێران، شکستی هێناوە.\nمحەممەد جەواد زەیف، وەزیری دەرەوەی ئێران رۆژی یەکشەممە پاش دیدار لەگەڵ "محەممەد عەلی حەکیم" هاوشانە عێراقییەکەی لە بەغدا وتی: پەیوەندییە دوو قۆڵییەکان لەبواری جیاجیاداو هاوکاری لە ڕێکخراوە نێودەوڵەتییەکان، لەوێنەی تەوەر و پرسە باسکراوەکان لەو چاوپێکەوتنەدا بووە.\nوەزیری دەرەوەی عێراقیش لەو چاوپێکەوتنەدا وتی: سەرباری ئابلۆقەی ئابووریی یەکلایەنەی ئەمریکا دژ بەتاران، بەغدا پێ دادەگرێ لەسەر پێویستیی پەرەی هاوکارییە جیاجیاکان لەوان هاوکاریی ئابوری لەگەڵ تاراندا.\n"محەممەد جەواد زەریف" و"عادڵ عەبدولمەهدی" سەرلەئێوارەی دوێنێ یەکشەممە لە دیدار لەگەڵ یەکتری لە بەغدا سەبارەت بە دوابارودۆخی پەیوەندییە دوو قۆڵییەکان و بوارەکانی هاوکاریی ئابووریی نێوان دوو وڵات و هەروەها گۆڕانکارییە ناوچەیی وجیهانییەکان وتووێژیان کرد.\nعادڵ عەبدولمەهدی سەرۆک وەزیرانی عێراق لەو چاوپێکەوتنەدا بەئاماژە بە خاڵە هاوبەشە فەرهەنگی و مێژووییەکانی نێوان ئێران و عێراق، پێی داگرت لەسەر پەرەی پەیوەندیی نێوان دوو وڵات و وتی: عێراق لەهەوڵدایە پەیوەندییەکانی لەگەڵ وڵاتانی دراوسێ بۆ وێنە کۆماری ئیسلامیی ئێران ، پەرە پێ بدات.\nوەزیری دەرەوەی ئێرانیش لەو چاوپێکەوتنەدا وێڕای دەربڕینی خۆشحاڵی لە سەردان بۆعێراق، ڕێزی گرت لە هەڵوێستی ئەرێنیی حکومەتی ئەو وڵاتە سەبارەت بە پرس و بابەتگەلی ناوچەو کۆماری ئیسلامیی ئێران.\nمحەممەد جەوادی زەریف پێی داگرت لەسەر درێژەی پاڵپشتییەکانی کۆماری ئیسلامیی ئێران لە وڵات و حکومەتی عێراق لەقۆناخی ئێستاداو بەهێزکرانی سیستەمی سیاسی و دیموکراسی لەو وڵاتە.\nوەزیری دەرەوەی ئێران سەرلەئێوارەی رۆژی یەکشەممە چاویشی کەوت بە "محەممەد عەلی حەکیم" هاوشانە عێراقییەکەی و لەگەڵ ناوبراودا لەبارەی پەیوەندییە دوو قۆڵیی و پرسە ناوچەییەکان وتووێژی کرد.\nمحەممەد جەواد زەریف و شاندی هاوڕێی لەگەڵ "ئیرەج مەسجدی" باڵوێزی کۆماری ئیسلامیی ئێران لە بەغدا لە دانیشتنێک لەگەڵ "سەید عەممار حەکیم" سەرۆکی رەوتی حیکمەتی نیشتمانی و سەرۆکی هاوپەیمانیی ئیسلاح و سازندەیی عێراق بەئامادەبوونی ژمارێک لە سەرانی ئەو هاوپەیمانییە، لەبارەی پرسە جۆراوجۆرەکان وتووێژیان کرد.\nلەو دانیشتنەدا ڕێگاکانی پەرەی پەیوەندییەکانی کۆماری ئیسلامیی ئێران و عێراق تاووتوێ کرا.\nبڕیارە محەممەد جەوادی زەریف لەو گەشتە چوار رۆژییەدا، لەگەڵ بەرهەم ساڵح سەرۆک کۆمار و محەممەد حەلبوسی سەرۆک پەرلەمانی عێراقیش دیدار و وتووێژ بکات.\nوەزیری دەرەوەی ئێران رۆژی یەکشەممە بەمەبەستی دیدار لەگەڵ بەرپرسانی عێراقی و ئامادەبوون لە سێ کۆبوونەوەی تیجاریی چالاکوانانی ئابووریی کەرتی تایبەتی دوو وڵات لە بەغدا، سلێمانی و کەربەلا، سەردانی ئەو وڵاتەی کردووە.


ئەندامانی بەناو "گروپی بیانییەکان" لە بازگەیەك جێگیربوون و دەگەڕێن بەدوای ئەندامانی تەحریر شامدا. [خاوەنی وێنە: موسعەب عەساف]\nماوەیەکە تەحریر شام تێوەده‌گلێت لە پێکدادانی توند لەگەڵ گروپێکی توندڕەوی چەکدارانی بیانی لە شارۆچکەی حارم لە دەوروبەری پارێزگای ئیدلیب، چالاکوانێکی ناوچەکە وتی.\nشەڕ لەنێوان دوو لایەنەکەدا ژمارەیەك کوژراو و برینداری لێکەوتۆتەوە و مەدەنیەکانی ناچارکردووە ناوچەکە بەجێبهێڵن، لەترسی ژیانی خۆیان گەر پێکدادانەکان فراوانتر ببن.\nچالاکوانێكی ئیدلیب موسعەب عەساف بە دیارونای وت پێکدادانە بەردەوامەکان لەنێوان تەحریر شام و گروپێکی بچوکی توندڕەوی بیانییدا سەریانکێشاوە بۆ پشێوی لەنێو حارم و ناوچەکانی دەوروبەریدا.\nوتی زۆربەی چەکدارە بیانییەکان هاوڵاتی فەرەنسان، هەندێکیان بە رەسەن ئەفریقی و ناسراون بەوەی یەکێك لە توندڕەوترین گروپەکانی باکوری سوریان، كه ئایدۆلۆژیای قاعیدەیان لەخۆگرتووە و ژمارەیان لە 60 کەس تێناپه‌ڕێت.\nشەقامێکی شارۆچکەی حارم له پارێزگای ئیدلیب، کە ماوەیەکە شەڕی نێوان تەحریر شام و چەکدارە بیانیەکانی تێدا ئەنجامدەدرێت. [خاوەنی وێنە: موسعەب عەساف]\nوتی خۆیان بە "بیانییەکان" ناودەبەن و لەلایەن توندڕەوی فەرەنسی بە رەگەز سەنگالییه‌وه، عومەر ئۆمسێن، سەرکردایەتی دەکرێن، کە ناسراویشە بە عومەر دیابی.\nئەو گروپە بەمدواییانە دڵسۆزیی خۆی بۆ حوراس دین راگەیاندبەڵام ئەندامانی ئازادانە دەسوڕێنەوە و سەربەخۆن لە گروپەکانی دیکەی سەر بە حوراس دین.\nحوراس دین پێشتر لەمساڵدا دامەزرێنرا لەلایەن ژمارەیەك لە توندڕەوانی سەربە تەحریر شامەوە کە جیابوونەوەی راگەیەنراوی هاوپەیمانێتیەکەیان رەتکردەوە لە قاعیدە چونکە ویستیان بەڵێنی دڵسۆزییان بۆ سەرکردەی قاعیدە ئەیمەن زەواهیری بەردەوامبێت.\nدووبه‌ره‌كی ناوخۆ سه‌رهه‌ڵده‌دات\nبەڵام "بیانییەکان" رەتیانکردۆتەوە ملکەچی فەرمانەکانی ئەمیرەکانی حوراس دین ببن، کە لە ئێستادا داوای هەماهەنگیی سەربازی دەکەن لەگەڵ تەحریر شام وەك بەشێك لە رێکەوتنێکی نوێ و ئاگربەست لەنێوان ئەو دوو هاوپەیمانێتیە توندڕەوەدا.\nبەگوێرەی ئەم رێکەوتنە، رێکخراوی "دەوڵەتی ئیسلامی لە عێراق و سوریا" (داعش) بەشێوەیەکی کاتی یەکڕیزە لەگەڵ حوراس دین، کە ئەویش کار لەگەڵ تەحریر شام دەکات بۆ بەرپەرچدانەوەی هەر هێرشێك لە رژێمی سوریاوە.\nعەساف وتی ئەمە بەشێكە لە پلانێکی فراوانتر، کە تێیدا تەحریر شام هەوڵی یەکخستنی گروپە توندڕەوەکان دەدات لە ناوچەکە لەژێر ئاڵای خۆیدا.\nپشێوییه هەنوکەییه‌كان چەند رۆژێك دوای ئەوە سه‌ریانهه‌ڵدا کە دەوریەیەکی تەحریر شام حەوت ئەندامی گروپی بیانییەکانی دەستگیرکرد، کە بووە هۆی ئەوەی هاوڕێکانیان لە چەندین ناوچە بازگە دابنێن.\nعەساف وتی تەحریر شام وەڵامیدایەوە بە دەورگرتنی بنکە سەرەکیەکانی گروپەکە لە حارم، کە زۆرێك کوژران یان برینداربوون لە پێکدادانەکانی دواتردا.\nوتی بەگوێرەی نوێترین راپۆرتەکان، تەحریر شام لانیکەم 13 چەکداری لە پێکدادانەکاندا لەدەستچووه و پێنج ئەندامی گروپی بیانییەکانیش گیانیان لەدەستداوه.\nئاماژەیکرد بەوەی حوراس دین ئەندامانی بڵاوەپێنەکرد بۆ پشتگیریکردن لە گروپی بیانییەکان کاتێك لەژێر گەمارۆدا بوون و دەستێوەردانی سنووردارکرد بۆ هەوڵی ئەمیرەکانی بۆ چارەسەرکردنی کێشەکە بەشێوەیەکی ئاشتیانە و راوەستاندنی شەڕی بەردەوام.\nعەساف وتی هاوکات، دانیشتوانی حارم هەڵاتن لەترسی ئەوەی دۆخەکە زیاتر پەرەبسێنێت و شەڕه‌كه بگاته نێو شەقامەکانی شارۆچکەکە. ئاماژەشیکرد بەوەی دوو لایەنەکە ماوەیەکە بە تۆپ و موشەك لە یەك دەدەن.


شارەزایانی عێراقی گۆڕێكی بەکۆمەڵ هەڵدەدەنەوە لە تکریت کە تەرمی ئه‌و سەربازه قوتابیانه‌ی تێدایە کە لەلایەن داعشەوە کۆمەڵکوژکران لە کەمپی سپایکەر ساڵی 2014. [خاوەنی وێنە: دەزگای شەهیدانی عێراقی]\nکۆمسیۆنی سەربەخۆی مافەکانی مرۆڤ لە عێراق هەینی (12 تشرینی یەکەم) رایگەیاند چاوەڕوانن ئەو تیمە نێودەوڵەتییەی ئەرکی لێکۆڵینەوەیە لە تاوانەکانی "دەوڵەتی ئیسلامی" (داعش) ساڵی داهاتوو دەستبکات بە کارەکانی.\nتیمێكی لێکۆڵینەوەی نێودەوڵەتی دامەزراوە لەسەر بڕیاری 2379ی ئەنجومەنی ئاسایشی نەتەوە یەکگرتووەکانی ساڵی 2017 بۆ پشتگیریكردنی هەوڵەکانی عێراق بۆئەوەی داعش بە سزای تاوانەکانی بگات.\nپارێزەرێكی مافی مرۆڤ، ئەسەد ئەحمەد خان سەرۆکایەتی تیمەکە دەکات و ئەرکردارە بە کۆکردنەوە و پاراستن و هەڵگرتنی بەڵگەکانی ئەو کردەوانەی دەکرێت بچنە خانەکانی تاوانی جەنگ و تاوان دژی مرۆڤایەتی و جینۆسایده‌وه.\nخان سەردانی یەکەمی بۆ عێراق لە 12 بۆ 14 ئاب ئەنجامدا و لەسەردانەکەیدا چاویکەوت بە چەند بەرپرسێکی عێراقی.\nئەندامی تیمێكی عێراقی پشکنینی خوێن ده‌كه‌ن بۆ ژنێکی ئێزدی وەك بەشێك لە ئەرکی دروستکردنی بانکێکی زانیاری بۆ ناسینەوەی ئەو ژنە ئێزدیانەی لەلایەن داعشەوە لە 2014 کوژران و لە گۆڕی بەکۆمەڵ لە شەنگال نێژران. [خاوەنی وێنە: دەزگای شەهیدانی عێراقی]\nوتەبێژی کۆمسیۆنەکە، عەلی بەیاتی بە دیارونای وت: "سەردانی بارەگای کۆمسیۆنی مافەکانی مرۆڤی کرد لە بەغدا و ئەندامانی کۆمسیۆنەکەش ئامادەیی خۆیان دەربڕی بۆ هاوکاریکردنی خان و تیمەکەی."\n"کۆمسیۆنهەموو هەوڵێكی دەخاتە گەڕ بۆ دڵنیابوونەوە لە سەرکەوتنی ئەرکەکەی نەتەوە یەکگرتووەکان ،" بەیاتی وتی و باسی لەوەش کرد كه ئەو بەڵگە و بەڵگەنامانەی تاوانەکانی داعش دەخەنەڕوو دەدرێنە دەست تیمەکە.\nئه‌ركه‌كه لانیکەم دوو ساڵ دەخایەنێت\nبەیاتی وتی تیمەکە کار لە سەر هه‌ندێك لایەنی تەکنیکیش دەکات وەك وەرگرتنی هاوکاری دارایی لە ئەنجومەنی ئاسایشی نەتەوە یەکگرتووەکان بۆ دەستپێکردنی کارەکان.\nوتی پارەکە كۆمه‌كی تیمەکە ده‌كات بۆئەوەی بارەگاکەیان دابنێن و ئەندامانی زیاتر بهێننە ناو کارەکانەوە، وتیشی چاوەڕوانن "عێراقیە شارەزاكانی بوارەکانی یاسا و لێکۆڵینەوەی تاوان و پزیشکی داد" بچنە ناو تیمەکەوە.\nبەیاتی وتی نەتەوە یەکگرتووەکان دوو ساڵی داناوە ئەم ئەرکە تەواوبکرێت و ئەگەری نوێکردنەوەشی هه‌یه.\nوتی: "چاوەڕواندەکەین کارەکە کاتی زیاتری بوێت لەو رێکەوتەی بۆی دانراوە،" چونکە ئەو بابەتانەی دەبێت دەستیان بۆ ببرێن زۆرن و ئاڵۆزن.\nوتیشی: "تیمی لێکۆڵینەوەکە ئەو بەڵگەنامانە کۆدەکه‌نەوە کە پەیوەندییان هەیە بە تاوانە گەورەکان و ئەو پێشێلکارییانەی لە یاسای نێودەوڵەتیدا بە تاوانی جەنگ و تاوانی دژی مۆرڤایەتی و جینۆساد پۆلێنکراون."\nبەیاتی وتی بڕیارە تیمەکە لێکۆڵینەوە بکات بۆ ئەو بەڵگەنامانە بەهاوکاریی نوێنەرانی لایەنە پەیوەندیدارە عێراقیەکان.\nهه‌روه‌ها وتی ئەرکەکە پێویستی بە پشکنینی ئەو بەڵگانەیە کە تۆمارکراون لەسەر تاوانەکانی داعش، هەروەها گوێگرتن لە گەواهیدانی و شایه‌تحاڵان و ئەوانەی لەژیاندا ماون لەگەڵ خێزانی قوربانیەکان بۆئەوەی دادی قۆناغی دوای جەنگ بێتەئاراوە.\nوتیشی: "گەیشتن بەو ئامانجە و پێدانی مافەکانی خەڵك هەنگاوێکی زۆر گرنگە بۆ بنیاتنانی بناغەکانی ئاشتی و ئاشتبوونەوە و سه‌قامگیری."\nتیمێك بەڵگەی تاوانی جەنگی داعش لە عێراق کۆدەکەنەوە\nبەگوێرەی بڕیاری ئەنجومەنی ئاسایشی نەتەوە یەکگرتوەکان، تیمێکی لێکۆڵینەوەی سەربەخۆ دەستدەکات بە کۆکردنەوەی بەڵگە دژی ئەندامانی داعش.\nگروپێكی مافپارێزی عێراقی قێزەونترین تاوانەکانی داعش بەبەڵگەدەکات\nکۆمسیۆنی سەربەخۆی باڵای مافەکانی مرۆڤ لە عێراق دەڵێت بەڵگەی کۆکردۆتەوە لەسەر لانیکەم 2,000 تاوانی گەورە كه داعش ئەنجامی داون.


Jan 15 SNC - یۆحەنا 15 KSS\nمنم مێوی ڕاستەقینە\n1«منم مێوی ڕاستەقینە، باوکیشم ڕەزەوانەکەیە. 2هەر لقێک لە مندا بەر نەگرێت لێی دەکاتەوە. هەر لقێکیش بەر بگرێت پاکی دەکاتەوە تاکو بەرهەمی زیاتر بدات. 3ئێوە ئێستا بەهۆی ئەو قسەیەی بۆم کردن پاکن. 4بە منەوە پەیوەست بن و منیش بە ئێوەوە. چۆن لق بەتەنها ناتوانێت بەرهەم بدات ئەگەر بە دار مێوەکەوە پەیوەست نەبێت، ئێوەش ئاوان، ئەگەر بە منەوە پەیوەست نەبن.\n5«منم مێوەکە و ئێوەش لقەکانن. ئەوەی بە منەوە پەیوەست بێت و منیش بەوەوە، ئەوا بەرهەمی زۆر دەگرێت، چونکە بەبێ من ناتوانن هیچ شتێک بکەن. 6ئەوەی بە منەوە پەیوەست نەبێت وەک لق فڕێدەدرێتە دەرەوە، وشک دەبێت و کۆدەکرێتەوە، فڕێدەدرێتە ناو ئاگر و دەسووتێت. 7ئەگەر بە منەوە پەیوەست بن و وتەکانم لە ناختان بچەسپێت، هەرچییەکتان دەوێ داوای بکەن بۆتان دەبێت. 8باوکم شکۆدار دەبێت ئەگەر ئێوە بەرهەمی زۆر بگرن؛ بەوە دەردەکەوێ کە ئێوە قوتابی منن.\n9«هەروەک چۆن باوک منی خۆشویستووە، ئاوا ئێوەم خۆشویستووە، جا بە خۆشەویستییەکەمەوە پەیوەست بن. 10ئەگەر ئێوە کار بە ڕاسپاردەکانم دەکەن، بە خۆشەویستییەکەمەوە پەیوەست دەبن، هەروەک من کارم بە ڕاسپاردەکانی باوکم کردووە و بە خۆشەویستییەکەیەوە پەیوەست دەبم. 11ئەم شتانەم پێ گوتن تاکو خۆشیی منتان تێدابێت و خۆشیتان پڕ و تەواو بێت. 12ڕاسپاردەی من ئەمەیە: یەکتریتان خۆشبوێ وەک خۆشمویستن. 13کەس خۆشەویستیی لەمە گەورەتری نییە کە یەکێک ژیانی خۆی بۆ دۆستەکانی دابنێت. 14ئێوە دۆستی منن، ئەگەر کار بەوە بکەن کە ڕاتاندەسپێرم. 15ئیتر بە کۆیلە ناوتان نابەم، چونکە کۆیلە نازانێت گەورەکەی چی دەکات. بەڵام ناوی دۆستم لێنان چونکە هەرچییەکم لە باوکمەوە بیستبوو پێم ڕاگەیاندن. 16ئێوە منتان هەڵنەبژارد، بەڵکو من ئێوەم هەڵبژارد، دەستنیشانم کردن تاکو بڕۆن بەرهەم بهێنن و بەرهەمەکەتان بمێنێت، تاکو هەرچییەک بە ناوی منەوە لە باوک داوا بکەن بتانداتێ. 17بەمانە ڕاتاندەسپێرم تاکو یەکتریتان خۆشبوێ.\n18«ئەگەر جیهان ڕقی لێتان دەبێتەوە، ئەوە بزانن پێش ئێوە ڕقی لە من بووەتەوە. 19ئەگەر ئێوە هی جیهان بوونایە، ئەوا جیهان وەکو هی خۆی خۆشی دەویستن. ئێستا ئێوە هی جیهان نین بەڵام من ئێوەم لە جیهانەوە هەڵبژاردووە، لەبەر ئەوە جیهان ڕقی لێتانە. 20بیهێننەوە بیرتان چیم پێ گوتن: ”کۆیلە لە گەورەکەی زیاتر نییە.“15:20 یۆحەنا 13:16 ئەگەر منیان چەوساندبێتەوە، ئێوەش دەچەوسێننەوە. ئەگەر وشەی منیان پاراستبێت، هی ئێوەش دەپارێزن. 21بەڵام هەموو ئەمانەتان لەبەر ناوی من پێ دەکەن، چونکە ئەوەی ناردوومی ئەوان نایناسن. 22ئەگەر نەهاتبام و قسەم بۆ نەکردبان، گوناهیان نەدەبوو، بەڵام ئێستا بیانوویان نییە بۆ گوناهەکەیان15:22 مەبەستی لە گوناهی ڕەتکردنەوەی عیسایە وەک مەسیح.. 23ئەوەی ڕقی لە من بێتەوە، ڕقی لە باوکیشمە. 24ئەگەر لەنێوانیاندا ئەو کارانەم نەکردبووایە کە کەسی دیکە نەیکردووە، گوناهیان نەدەبوو. بەڵام ئێستا بینییان و ڕقیان لە من و لە باوکم بووەتەوە. 25بەڵام ئەمە ڕوویدا تاکو ئەو وتەیە بێتە دی کە لە تەوراتەکەیاندا نووسراوە: [بەبێ هۆ ڕقیان لێم بووەوە.]15:25 زەبوورەکان 35:19؛ 69:4\nکاری ڕۆحی پیرۆز\n26«جا کاتێک یارمەتیدەرەکە دێت، ئەوەی لەلایەن باوکەوە بۆتانی دەنێرم، کە ڕۆحی ڕاستییە کە لە باوکەوە هەڵدەقوڵێت، ئەو شایەتیم بۆ دەدات. 27ئێوەش شایەتی دەدەن، چونکە لە سەرەتاوە لەگەڵ منن.\nKSS : یۆحەنا 15


قادر ئیفتخاری – شەهید\nیادێک له شه‌هید قادر ئیفتخاری.\nپێشکه‌ش به بنه‌ماڵه‌ی شه‌هیدان ، دۆستان ، هاورێیان و هاوسه‌نگه‌ران و بنه‌ماڵه‌ی شه‌هید قادرکه هه‌ر یه‌که به نۆره‌ی خۆی زمانی حاڵی گه‌لێکی چه‌وساوه و یادگارێکن له خه‌بات تێکۆشانی ساڵانی سه‌ختی خه‌باتی چه‌کداری.\nسالی 1952 له گۆندی چه‌شمه گۆل که که‌وتوته سه‌ر رێگای نێوان شنۆ و نه‌غه‌ده کۆرپه‌یه‌ک له دایک بووکه بنه‌ماڵه‌که‌ی بڕیاریاندا ناوی قادر ی له سه‌ر دا بنێن قادر منداڵیکی سوورکاره‌ی مووزه‌رد و تا بڵێی خوێنشیرین بوو. قادر دووهه‌مین کوڕی ئه‌و بنه‌ماڵه‌یه بوو. برایه‌کی گه‌وره‌تر له خۆی و چوار برای بچووکتری هه‌بوو. هه‌ر وه‌ها سێ خوشکیشی هه‌بوو که هه‌موویان له خۆی بچووکتر بوون\nبنه‌ماڵه‌ی شه‌هید قادر لکێکه له بنه‌ماڵه‌کانی تایفه‌ی قادری له ناوچه‌کانی شنۆ و پیرانشارکه سه‌ر به  ئێلی مامه‌شن .\nشه‌هید قادر کوڕی کاک عه‌لی ئیفتیخاری یه که خه‌ڵکی ناوچه‌که ناوبراو به کاک عه‌لی چه‌شمه گۆلێ ده‌ناسن. باوکی کاک عه‌لی به ناوی کاکه‌مین له گه‌ڵ چه‌ند که‌س له ئاغاکانی ئه‌و کاتی تایفه‌ی قادری له‌و( به داخه‌وه ده‌گمه‌ن) که‌سانه بوون که تا ئاخیر له گه‌ل کۆماری کوردستان و شه‌هید پێشه‌وا دا مانه‌وه. شه‌هید قادرله بنه ماڵه‌یه‌کی کوردپه‌روه‌ر که خاوه‌ن بیرۆکه‌یه‌کی پیرۆزی کوردایه‌تی بوون له دایک بوو. بێگومان هه‌ر ئه‌و بیرۆکه‌یه و رابردووی بنه‌ماڵه‌که‌ی بوو که له داهاتوو دا وای لێکرد که رێگای باب و باپیران هه‌ڵبژێرێ و له حیزبی قازی واته حیزبی دێمۆکڕاتی کوردستان دا ده‌ست به خه‌بات و تێکۆشان بکا.\nکاک قادر له گۆندی چه‌شمه‌گۆل گه‌وره بووه و له شه‌ش ساڵیدا ده‌ستی به خوێندنی سه‌ره‌تایی\nکرد و تا وه‌رگرتنی دیپلۆمی زانسته سروشتییه‌کان له شاری شنۆ ده رسی خوێند. دیاره ئه‌و کات بنه‌ماڵه‌ی کاک قادر له دوو شوێن نیشته‌جێ بوون ، له خانێ و له چه‌شمه‌گۆل و کاک قادر چه‌ند ساڵێکیش له شاری خانێ ده‌رسی خوێندووه ، به‌ڵام دیپلۆم و ده‌بیرستانی له شاری شنۆ ته‌واو کردووه.\nشه‌هید قادر ئیفتیخاری منداڵێکی زۆر له به‌ردڵان، ژیر، شه‌رمێون و به رێز بووه له لای هاواڵانی بۆیه هه‌ر له منداڵییه‌وه به مام قادر بانگیان کردووه و پاشانیش که هاتۆته ڕیزی پێشمه‌رگه‌ی حزب هه‌ربه مام قادر ناسراوه و بانگ کراوه.\nشه‌هید مام قادر پاش وه‌رگرتنێ دیپلۆم بۆ ماوه‌ی ساڵێک له گوندی قه‌ره‌خدر سه‌ر به ناوچه‌ی پیرانشار وه‌ک مامۆستا ده‌رسی ده‌گوته‌وه. ماوه‌ی ساڵێکیش ده‌ره‌جه‌داری ئه‌ڕته‌ش بوو. دوای ته‌واو کردنی ماوه‌ی سه‌ربازییه‌که‌ی له ناو ئه‌ڕته‌ش دا بۆ درێژه‌پێدانی خوێندن چوو بۆ شاری ورمێ و له وێ بۆ ماوه‌ی دوو ساڵی دیکه‌ش خوێندی و فه‌وقی دیپڵۆمی له رشته‌که‌ی خۆیدا وه‌گرت.\nمام قادر هه‌ر وه‌ک هه‌موو رۆشنبیرانی دڵسۆزی گه‌له‌که‌ی هه‌ستی به چه‌وسانه‌وه و پاشکه‌وتوویی ئه‌و گه‌له له زۆر بواردا ده‌کرد و هۆی سه‌ره‌کیی ئه‌و پاشکه‌وتووییه‌شی له به‌رز بوونی راده‌ی نه‌خوێنده‌واری له ناو کورد دا ده‌بینی و زۆر جار له گه‌ڵ هاواڵانی خۆی باسی ئه‌م گرفته‌ی ده‌کرد.\nهه‌ر بۆیه بڕیاریدا ببێ به مامۆستای مه‌دره‌سه و له‌و رێگایه‌وه خزمه‌ت به کورد بکا. پاش ته‌واو کردنی فه‌وقی دیپلۆم ئه‌ویش به پله‌ی مومتاز گه‌رایه‌وه خانێ و له ده‌بیرستانی مه‌حموود قادری وه‌ک ده‌بیری زانسته سروشتییه‌کان ده‌ستی به کار کرد. مام قادر ئینسانێکی زۆر به وره و قایم و چالاک بوو. له کاتی ده‌رس خوێندن دا و به‌ر له وه‌ی ببێ به مامۆستا یه‌کێک له یاریزانه‌کانی به‌ناوبانگی هه‌ڵبژارده‌کانی شاری خانێ و شاری شنۆ بوو و به‌رده‌وام له چالاکیی وه‌رزیشی غافڵ نه‌بوو و گرینگییه‌کی تایبه‌تی ده‌دا به وه‌رزش و خوێندن. بۆ ئه‌و گرینگ بوو که لاوی کورد چالاک و له‌ش ساغ بێ. له راستیدا وه‌رزیش و چالاکیی وه‌رزیشی به‌شێکی گرینگ بوون له ژیانی رۆژانه‌ی ئه‌ودا.\nکاتێک راپه‌ڕینی گه‌لانی ئێران له دژی رژێمی پاشایه‌تی له ساڵی 1978 به ئه‌نجام گه‌یشت مام قادر ماوه‌ی چه‌ند ساڵێک بوو وه‌ک ده‌بیر ده‌رسی ده‌گوته‌وه و له‌و ماوه‌یه دا و به تایبه‌ت به هۆی به‌شدار بوونی چالاکانه‌ی خوێندکاران له پرۆسه‌ی شۆڕشدا هه‌ستێکی زۆر گه‌رمی نه‌ته‌وایه‌تی هه‌موو وجوودی ناوبراوی داگرتبوو. بۆیه هه‌ر له گه‌ڵ ئاشکرا بوونی چالاکیی حیزبی دێموکرات مام قادر خۆی له ریزه‌کانی ئه‌و حیزبه دا دیته‌وه و به هۆی ته‌مه‌ن و راده‌ی خوێنده‌واری له گه‌ڵ یه‌که‌تیی لاوان ده‌ستی به کار و تێکۆشان کرد.\nیه‌کێک له تایبه‌تمه‌ندییه‌کانی مام قادر کورد بوونی ناوبراو به مانای که‌لیمه بوو. له که‌ش و هه‌وای ساڵه‌کانی سه‌ره‌تای شۆرش بیری چه‌پ بوون زۆر به سه‌ر بیری نه‌ته‌وایه‌تی دا زاڵ بوو به تایبه‌ت له ناو که‌سانی خوێنده‌وار له پله‌کانی سه‌ره‌وه‌ی خوێندن دا. مام قادر یه‌کێک بوو له‌و که‌سانه که هه‌ر چه‌ند خۆی له به‌ره‌ی چه‌پ دا ده‌دیته‌وه به‌ڵام هه‌رگیز رازی نه‌بوو که له‌و بڕگه‌یه‌ی خه‌باتی کورد دا خه‌باتی چینایه‌تی وه پێش خه‌باتی نه‌ته‌وایه‌تی بخرێ و له به‌ر ئه‌و بیر و را جیاوازه‌شی بوو که ره گه‌ڵ جه‌ره‌یانی ره‌حمان که‌ریمی هه‌واڵانی نه‌که‌وت هه‌ر چه‌ند که له دۆستانی زۆر زۆر نیزیکی که‌سانی ناو ئه‌و جه‌ره‌یانه بوو دیاره ساغ بوونه‌وه له کاتێکی ئاوا دا بڕیارێکی یه‌کجار زۆر دژوار بوو. کاتێک له پاییزی  ساڵی 1980 دا شاری پیرانشار گیرایه‌وه و جه‌ره‌یانی که‌ریمی و هاوبیرانی هاته کایه‌وه مام قادر له مێژ بوو له گه‌ل ئه‌و که‌سانه هاوکار و دۆست و براده‌ر بوو به‌ڵام هه‌ر وه‌ک باس کرا هه‌ستی به‌هێزی کوردایه‌تیی ئه‌و رێگه‌ی پێنه‌دا واز له خه‌بات له دژی کۆماری ئیسلامی بێنێ . مام قادر راشکاوانه‌تر له جاران هاته مه‌یدان و هه‌ر چه‌ند به هۆی راده‌ی سه‌واده‌وه ده‌ره‌تانی زۆر له بار و هه‌لی زۆر ره‌خساوی هه‌بوو که له بواری سیاسی دا کار بکا تا پله‌کانی سه‌ره‌وه‌ی رێبه‌رایه‌تیش بچته سه‌ر به‌ڵام ئه‌و ریزی پێشمه‌رگه واته باسکی به هێزی گه‌لی هه‌ڵبژارد و وه‌ک فه‌رمانده‌ری لکی دووی هێزی ئاواره ده‌ستی به کار کرد. لکی دوو یه‌کێک له لکه هه‌ره قاره‌مانه‌کانی هێزی ئاوره بوو. که زۆربه‌ی پێشمه‌رگه‌کانی له رۆڵه خوێنگه‌رمه‌کانی ناوچه‌ی مه‌نگوڕایه‌تیی شاری پیرانشار پێک هاتبوون. گرتنی پایگای گرده سوور له بنانگوێی پادگانی خانێ یه‌کێک بوو له سه‌دان چالاکیی ئه‌و لکه که وره‌ی خه‌ڵکی ناوچه‌که‌ی به ته‌واوی به‌رز کرده‌وه. ساڵی 1981 کۆماری ئیسلامی هێرشیکی زۆر به‌ر بڵاوی بۆ سه‌ر ناوچه‌ی پیرانشار ده‌ست پێکرد . مه‌به‌ستی ئه‌و هێرشه گرتنه‌وه‌ی رێگای نێوان خانه و سه‌رده‌شت بوو. به‌ر به‌ره‌کانیی هێزی ئاواره و لکه‌کانی ئه‌و هێزه و یه‌ک له‌وان لکی دوو داستانێکه که له مێژووی خه‌باتی گه‌لی کورد له رۆژهه‌ڵاتی کوردستاندا تۆمار کراوه و پێویسته له کاتی خۆیدا باس بکرێ . به‌دوای ده‌یان شه‌ڕی قاره‌مانانه له به‌رانبه‌ر ده‌یان هه‌زار له‌شکری دوژمندا سه‌رنجام رێگای سه‌رده‌شت و پیرانشار گیرایه‌وه .\nبه گیرانه‌وه‌ی ئه‌م رێگایه خه‌باتی چه‌کداریی حیزب پێی نایه قۆناخێکی تازه‌وه واته له شه‌ڕی جه‌بهه‌یی بۆ شه‌ڕی پارتیزانی. له‌م قۆناغه دا خه‌بات پێویستیی به که‌سانی کارامه و چالاک هه‌بوو . مام قادر که‌سێک بوو که هه‌موو تایبه‌تمه‌ندییه‌کانی ئینسانێکی شۆرشگێڕی تێدا به‌دی ده‌کرا. له سه‌ر بڕیاری ده‌فته‌ری سیاسی له زستانی 1981 مام قادر وه‌ک فه‌رمانده‌ری هێزی ئاوره دیاری کرا. ئه‌و به‌رپرسایه‌تییه ئه‌زموونێکی گه‌وره بوو بۆ ئه‌و رۆڵه قاره‌مانه له کاتێکدا که دوژمن پاش گرتنه‌وه‌ی رێگای سه‌رده‌شت پیرانشار باسی ته‌فروتونا بوونی حیزبی ده‌کرد و به خه‌یاڵی خۆی هه‌موو ناوچه‌که‌ی پاکسازی کردبوو هێزی ئاواره له ژێر فه‌رمانده‌ریی مام قادر دا به ئه‌نجامدانی سه‌دان عه‌مه‌لیاتی گه‌وره سه‌رتاسه‌ری ناوچه‌ی پیرانشاری کرد به گۆرستانی دوژمنان. له ماوه‌ی دوو ساڵ فه‌رمانده‌ریی ئه‌و هێزه دا مام قادر نیشانی دا که به راستی فه‌رمانده‌رێکی به وه‌ج و لێهاتوو بوو. رۆژ نه‌بوو که رادیۆ ده‌نگی کوردستان هه‌واڵێک بڵاو بکاته‌وه بڵام باسی هێزی ئاواره نه‌کرێ.که‌سایه‌تیی ئه‌و قاره‌مانه وای له هێزه‌کانی دوژمن کردبوو که به بیستنی ناوی هێزی ئاواره و ناوی قادری ئیفتیخاری ترس و له‌رز ده‌که‌وته ناو دڵیانه‌وه. ته‌نانه‌ت زۆر له که‌سانی هێزی دوژمن وایان لێهات تا گیرۆده‌ی داوی جوانمێری و ئینسانییه‌تی ئه‌و پیاوه گه‌وره‌یه بن و بێنه ریزی پێشمه‌رگه‌کان و شان به شانی مام قادر دژ به کۆنه په‌رستی و بێعه‌داڵه‌تی رابوه‌ستن و ته‌نانه‌ت له‌و رێگایه دا بکۆژرێن.\nباس کردن و نووسین له باره‌ی چالاکییه‌کانی هێزی ئاواره و هه‌ر وه‌ها هه‌موو هێزه‌کانی سه‌ر به حزبی دێمۆکرات دیسان یه‌کێکی دیکه‌یه له ئه‌رکه‌کانی سه‌ر شانی حیزب و ئه‌ندامه‌کانی که کات و شوێنی خۆی ده‌وێ ، به‌ڵام زۆر پێویست و به سووده تا نه‌وه‌ی داهاتوو بزانن چ که‌سانێک له‌و رێگایه‌دا گیانیان به‌خت کردووه و چۆن ده‌ستیان له به نرخترین سه‌رمایه‌ی ژیانیان واته گیانیان هه‌ڵگرتووه،  ئه‌وه له حاڵیک دا بوو که ده‌یانتوانی درێژه به ژیانی ئاسایی خۆیان بده‌ن و ئێستا زیندوو بان و له ناو ماڵ و منداڵی خۆیان دا بان.\nلێره‌دا ره‌نگه له کاتی خۆیدا بێ که که‌مێکیش باسی که‌سایه‌تێێ مام قادر وه‌ک خۆی و تایبه‌تمه‌ندییه‌کانی ئه‌و ئینسانه گه‌وره‌یه بکرێ مام قادر هه‌ر وه‌ک چۆن به منداڵی جوان و له به‌ردڵان بوو له ته‌منی گه‌وره‌ساڵیشدا ئه‌و تایبه‌تنه‌ندییه‌ی هه‌ر تێدا مابوو زۆر شه‌رمێون بوو ، به‌ڵام له عه‌ینی کات دا قسه له روو بوو، بیر و رای خۆی ده‌ر ده‌بری هه‌رچه‌ند زانیبای ته‌ره‌فی رووبه‌روو پێی ناخۆشه.\nرێزی زۆری بۆ منداڵ و گه‌وره ساڵان هه‌بوو. ده‌توانم بڵێم له به‌ر هه‌موو که‌س یه‌ک پێ هه‌ڵده‌ستا ته‌نانه‌ت هی له خۆی بچووکتریش زۆر فه‌یله‌سوفیانه بیری له ژیان و مردن ده‌کرده‌وه. ئینسانه‌کانی له رووی مافه‌وه به یه‌کسان ده‌زانی ، به‌ڵام زۆر جار که به‌حسمان ده‌کرد ده‌یگوت که قه‌ت پێموا نییه نه‌زان و زانا له یه‌ک ئاستی مرفایه‌تی دا بن چ له کاتی ژیان و چ دوای مردنیان.جارێک چه‌ند مانگ به‌ر له شه‌هید بوونی پێشنیارم پێکرد ده‌ست له کاری نیزامی هڵگرێ و به له به‌ر چاو گرتنی هێز و توانای سیاسی و رووناکبیرییه‌ک که هه‌یبوو له باڵی سیاسی حیزب دا کار بکا. وا دیار بوو قسه‌که‌ی منی به که‌یفێ نه‌بوو و له وڵامدا گۆتی جارێ شه‌رمان زۆر له پێشن با بزانین چی به سه‌ر دێته‌وه.\nزۆر قسه خۆش و شۆخی باز بوو . شه‌ویکیان له ناوچه‌ی سندوس له دێی خه‌لیفه‌لیان بووم وه‌ک کادری سیاسی له گه‌ڵ په‌لێک پێشمه‌رگه به‌ر پرسایه‌تیی پارێزگاریی ئه‌و گونده‌یان پێ ئه‌سپاردبووین. مام قادر ئه‌و کات فه‌رمانده‌ری لکی دووی هێزی ئاواره بوو . خه‌به‌ری هێرشی دوژمن هه‌بوو. لکی دووش بۆ یارمه‌تیی ئێمه چه‌ند رۆژه‌ک بوو له وێ بوون. یه‌کێک له پێشمه‌رگه‌کانی په‌له‌که‌ی ئێمه داوای کچێکی له‌و گونده ده‌کرد ،به‌ڵام باوکی کچه رازی نه بوو. کوره‌که‌ش هه‌ر خه‌ڵکی گۆندی بوو. که زانیان مام قادر له‌وێیه بنه‌ماڵه‌ی کوره داوایان لێکرد خوازبێنیان بۆ بکا. شه‌وێ هه‌ستاین چووینه ماڵه باوکی کیژه‌که،له بیرمه شه‌هید قادر له کابرای پرسی و گوتی مامه گیان بۆ کچه‌که‌ت ناده‌ی به‌و کوڕه جوان و رێکوپێکه. کابراش له وڵامدا گوتی ئاخرکاکی برا خۆ دیاره هه‌ر چه‌ند جه‌نابیشت ناناسم به‌ڵام وادیاره مه‌نسوولی . براله ئه‌و کوڕه پێشمه‌رگه‌یه و سبه‌ی، دووی شه‌هید ده‌بێ و……. هه‌ستم کرد . مام قادرکه‌مێک چوو بۆ ناوده‌ریای بیرکردنه‌وه وا دیار بوو قسه‌ی کابرای زۆر پێ مه‌نتیقی بوو به‌ڵام له عه‌ینی کاتدا بڕوای ته‌واویشی به خۆشه‌ویستیی نێوان کوره و کچه هه‌بوو. هه‌ر بۆیه دوای چه‌ند چرکه‌یێک بێده‌نگی کردی به سوحبه‌ت و شۆخی له گه‌ڵ باوکی کچه و گوتی مامه گیان کوڕه هه‌ی به نۆکه‌ری ئه‌و که‌وشانه‌ت بم ئه‌وه ئه‌توو باسی چ ده‌که‌ی به‌خودای خه‌به‌رم هه‌یه کچه‌که‌ت کلکی ره‌پ کردووه وه‌ک نێنگوونێ هه‌ر بینا ده‌ر په‌ری و هه‌ڵات. بیده‌یێ بابم بیده‌یێ با نه ئه‌و ره‌دواکه‌وێ و نه ئه‌منیش هاتنه‌که‌م ببێته‌وه هیچ. کابرا کچه‌ی دا ، .مام قادر و لکه‌که‌ی چوونه‌وه ناوچه‌ی مه‌نگوران کوڕه و کچه‌ش مرادیان حاسڵ بوو.\nره‌نگه جێگای نه‌بێ ،به‌ڵام ناتوانم لێره دا باسی ئه‌و تراژیدیایه نه‌که‌م که ته‌نیا چه‌ند حه‌وتوو دوایی رووی دا و ئه‌ویش وه‌ره‌ستگه‌رانی قسه‌ی باوکی کچه‌که بوو.\nجارێکیان دایکی مام قادر بۆی گێرامه‌وه که قادر به منداڵی رۆژێک هه‌ر گریاوه و گیر نه‌بۆته‌وه . پاش ماوه‌یه‌ک گیر ده‌بێته‌وه . دایکی ئافه‌رینی پێ ده‌ڵێ که ماشاڵلا چه‌ند منداڵێکی عاقڵه و له خۆرایی ناگریێ که چی مام قادر له وڵام دا ده‌ڵێ عاقڵی چی ئه‌وه ماندوویی خۆم ده‌حه‌سێنمه‌وه و پاش ماوه‌یه‌کی کورت ده‌ست ده‌کاته‌وه به گریان.\nیه‌کێک له تایبه‌تمه‌ندییکانی دیکه‌ی شه‌هید قادر پاک وخاوێنی و ده‌به‌ر کردنی جلوبه‌رگی خاوێن و جوان بوو، ئه‌وه تایبه‌تمه‌ندییه‌ک بوو که له هه‌موو گۆشه‌کانی ژیانی دا به‌دی ده‌کرا چ له ژیانی ناو ماڵ چ له ژیانی کۆمه‌ڵایه‌تیدا.\nمام قادر عاشقی چیاکانی کوردستان بوو. هه‌ر له‌و کاته‌یه‌وه که ده‌ستی به خوێندنی دبیرستان کردبوو زۆر جار له گه‌ڵ هه‌واڵانی ده‌چوونه سه‌ر چیاکانی ده‌ور و پشتی شاری شنۆ و ده‌سته‌یه‌کی تایبه‌تیی کووهنه‌وه‌ردیان پێکهێنابوو.\nشه‌هید قادر له ساڵی 1975 ژیانی هاوسه‌ری پێک هێنا . به‌رهه‌می ئه‌و ژیانه هاو به‌شییه دوو کوڕ و دوو کچ بوون.\nهه‌ر چه‌ند مام قادر خاوه‌نی چوار منداڵ بوو و ئه‌رکی به‌خێو کردن و پاراستنی ئه‌و بنه ماڵه‌یه‌ی به ئه‌ستۆوه بوو، بڵام هه‌رگیز ته‌نانه‌ت بۆ یه‌ک ساتیش به خه‌یاڵیدا نه‌هات که بنه‌ماڵه‌که‌ی له بنه‌ماڵه‌ی باقی پێشمه‌رگه‌کان جیا بکاته‌وه ئه‌ویش یه‌کێکی دیکه له تایبه‌تمه‌ندییه‌کانی ئه‌و شه‌هیده بوو.\nهه‌ر وه‌ک له سه‌ره‌تا دا باس کرا مام قادر له ناوچه‌ی شنۆ له دایک ببوو ،به‌ڵام ئه‌و فه‌رمانده‌ری هێزی ئاواره‌ی ناوچه‌ی پیرانشار بو. ره‌نگه ده‌ستی ته‌قدیر وای کردبوو که مام قادرده‌بووایه له شارێک شه‌هید ببێ که لێی گه‌وره بووه.\nرۆژی پێنجی سه‌رماوه‌زی ساڵی 1983 یه‌کێک له گه‌وره‌ترین عه‌مه‌لیاته‌کانی حیزبی دێموکرات له شاری شنۆ به‌ڕێوه ده‌چێ و سه‌ره‌نجام له‌و عه‌مه‌لیاته دا ته‌مه‌نی کورت ، به‌ڵام پڕ له شانازیی ئه‌و قارامانه‌ش هه‌ر له‌و رۆژه دا کۆتایی پێ دێ.\nکۆنترۆڵ کردنی شاری شنۆ له ناو جه‌رگه‌ی ده‌سه‌ڵاتی دوژمندا زیادتر وه‌ک خه‌ونێک ده‌چوو تا راستی،خه‌ونێک که به ده‌ستی به توانای پێشمه‌رگه باسکی به هێزی گه‌ل له ژێر فه‌رمانده‌ریی شه‌هید قادر هاته دی.\nیادی شه‌هید قادری ئیفتیخاری و هه‌موو شه‌هیدانی رێگای رزگاریی گه‌لی کورد بۆ گه‌یشتن و چه‌سپاندنی مافی دیاری کردنی چاره‌نووسی گه‌له‌که‌مان پیرۆز بێ.\nفه‌ره‌یدوون قادری 2007.09.11\nقادر پوور حوسێنی


بەسەرهاتێکی دڵتەزێن – کۆتایی - قەڵەم\nتاریخ ایجاد در چهارشنبه, 16 اسفند 1396 23:20\nچەند پیاوی ژیر و وریا کۆدەبنەوە، هەریەک رایەک دەردەبڕن، تاکو بڕیارئەدەن بڕۆنە شوێنی بەردەکە! خەڵک بە نیشانەی رێز گرتن لە شازادە، شازادە وەپێش خۆیان دەدەن. کاتێک نزیک دەبنەوە، دەبینن پۆلێک باڵندە خەریکی چینەن. باڵندەکان بە هاتنی خەڵک دوور دەکەونەوە. یەكێک لە پیاوەکان دەڵێ: چەند رۆژ لەمە پێش ئێرە سیس و ژاکاو بوو، چ قەوماوە ئێستا هەموو سەوزە و گوڵ و گوڵزارە؟ سەرێکی لەقاندو وتی، لە ژیانمدا شتی وام نەدیوە! ئەمە زۆرتر لە سیحر دەچیت تاکو راستی.\nبەم جۆرە سەرقاڵی قسان دەبن کە باوکم لەناکاو بازنەیەکی من کە خۆی بۆمی کڕیبوو لەوێ ئەدۆزێتەوە. بە ئارامی هەڵیدەگرێت، سەیرێکی دەکاتو دەڵێ: "هەوە خۆیەتی، ئەم بازنەیە ئی کچەکەی منە، کەواتە لێڕەوە بێ سەر و شوێن کراوە"! یەکێک لە پیاوە ریش سپییەکان دەست بە ریشی دادێنێو دەڵێ: "ئەمە کاری مرۆڤ نیە، کچەکەی تۆ بڵێین شتێک؛ ئەدی بەردەکە چی؟ من شکم لەوە دانیە هەردوویی کاری یەک کەسە"! خەڵکەکە هەموو بە تیگڕایی سەیرێکی پیاوە دەکەن و دەڵێن: چی، کاری یەک نەفەرە؟ پیاوە ریش سپییە دەڵێ: خۆتان لێکدەنەوە، ئەمە بازنەی کچەکەیە لە پێش چاوتانە، بەم حیسابە کچەکەش لێرە شتێکی بەسەر هاتووە.\nشازادە دەڵێ، کەواتە ئەو کەسەی ئەو کارەی کردووە لە مرۆڤ زۆر بە هێزترە، دەبێ هەرچی زوو بیدۆزینەوە دەسبەسەری بکەین، تاکو شتێکی تازە رووینەداوە؛ هەروەها دەبێ هەرچی زوو بە سزایی خۆی بگات! یەکێک لەوان کە راوچی دەبێ دەڵێ: لەبەرزایی ئەو کێوە ئەشکەوتێک هەیە. زۆرجار دەچمە راو، سەگ و تاژییەکان بە بۆنکردن دەرۆنە لای ئەشکەوت، کە زۆر نزیک دەبنەوە لە ترسان دەگەڕێنەوە. عەقڵم پێم دەڵێ ئەو ئەشکەوتە شتێکی سامناکی تێدایە کە ئەم سەگانە لە ترسان دەگەڕێنەوە. بەڵێ، بە پێی ئەم قسەیە بڕیار دەدەن چەند سەگی باش لەگەڵ خۆیان بەرن. بەم بۆنەیە بەرەو ئەشکەوت رێدەکەون.\nلە ئەشکەوت نزیک دەبنەوە، سەگەکان بە بۆنکردن بەرەو ئەشکەوت دەڕۆن، بەڵام ئەمجارەیان ناگەڕێنەوە. خەڵکیش بە شوێنیاندا دەڕۆن تاکو تەواو لە ئەشکەوت نزیک دەبنەوە. ئەو کەسانەی بەردیان بە چاوی خۆیان دیوە سەریان سووڕ دەمێنێت. هەر کەس شتێک دەڵێ، شتی وا چۆن دەبێ؟ کەواتە هەڵگرتنی ئەم بەردە کاری مرۆڤ نیە، کێ دەتوانێت ئەم کارە بکات؟\nپیاوە ریش سپییە دیسان دەستێک بە ریشیدا دێنیو دەڵێ، کوڕینە ئەمە تەڵەیە، با هەرچی زوو دوور بکەوینەوە! ئێمەنازانین لەپشت ئەو بەردە چ شتێک خۆی شاردۆتەوە، و ناشزانین تاوێکیتر چ دەقەومێت؟ کێ دەڵێ ئێستا گوێی لە قسەکانی ئێمە نێە؟ باشتر وایە لەم شوێنە دوور بکەوینەوە، هەم تەگبیر و رایەکی تازە بەکین، و هەم لە دوورەوە چاوەدێری بکەین بزانین چ دەقەومێت، چونکە ئەم بەردە زلە بە ئاسانی و بە ئێمە لاناچێت! باوکم کە دڵنیا دەبێت پێش ئەشکەوەت بە برد گیراوە دەڵێ: ئەمن دڵنیام کچەکەم لە نێو ئەم ئەشکەوتە دایە، و تاکو کچەکەم رزگار نەکەم لێرە ناڕۆم! دڵنیام ئەو لە نێو ئەم ئەشکەوتە دەسبەسەر کراوە، و ئێستا ترس و ئازارێکی ئەکجار زۆری لەسەرە.\nخەڵک دڵخۆشی باوکم ئەدەن، تۆ تەنیا نی، ئێمە هاتووین پێکەوە كچەکەت رزگار بکەین، تاکو دڵنیا نەبین ئەم ئەشکەوتە چی تێدایە ناگەڕێینەوە! بەڵام عاقڵانەترین کار ئەمەیە لێرە دوور بکەوینەوە! باوکم بەو قسەیە دڵی نەرم دەبێت، و وێڕای خەڵک لە ئەشکەوت دوور دەبێتەوە. ئەوان لە دوورەوە لە پشت داران و تەپکێک خۆیان دەشارنەوە، و بە نۆبە پاسەوانی ئەشکەوت دەکەن. یەکێک لە پیاوەکان دڵێ: بێگومان پشوودان و حەسانەوە دوایی ئەم هەموو هیلاکییە زۆر پیویستە، بەتایبەتی ئەگەر لەگەڵ دێو رووبەڕوو ببینەوە پێویستمان بە حەسانەوەیەکی باش هەیە.\nبۆ ماوەیەکی کورت هەموو لایەک بێدەنگ دەبن. خەڵک بە نیشانەی رێزگرتن لە شازادە خواردنەکان لە پێش ئەو دانەنێن، و شازادەش بۆ رێزگرتن لە پیاوە ریش سپییەکان دوایی ئەوان دەست بۆ خواردن درێژ دەکات. بەڵێ، فەرموو فەرموو لە ئەم و ئەو دەست پێدەکات تاکو هەموو دەست بە خواردن دەکەن. لەسەرتا هەموو بێدەنگ دەبن، بەڵام دوایی تاوێک قسەیەک لەم و قسەیەک لەو کۆڕەکە گەرم دەکەن. جاروبار پارچە نانێک بۆ سەگەکان داوێن.\nیەکێک لە پیاوەکان کە پاسەوانی دەکات هات و هاواری لێ پەیدا دەبێت. وەرن سەیر کەن! بەردەکە جووڵایەوە لە شوێنی خۆی لاچوو. بە چاوی خۆم دیتم دەستێکی زەلام بەردەکەی پاڵ پێوەنا! کەس هۆشی خواردنی نامێنێ، هەموو بە پەلە دەڕۆن بزانن چ باسە. ئەوانیش ئەو شتە دەبینن، دەستێکی زەلام کە لە ئی مرۆڤ ناچێ، بەردە وەلادەنێت. کەس هۆشی کەسی نامێنێ، کەسیش دەنگی دەرنایەت. بەردەکە زۆرتر لادەچێت، تا ئەو جێگەی دێوە لە ئەشکەوت دێتەدەر و لە پێش ئەشکەوت دەوەستێ. پیاوەکان بە ورووژاوی سەیری دێوە دەکەن. سەگەکان بە غاردان بەروە ئەشکەوت دەڕۆن، سەگەکانیتر بە دوایدا هەڵدێن.\nدێوە کە ئەم هەموو خەڵک و سەگانە دەبینێ دەس پاچە دەبێت و ئەشکەوت جێ دێڵێت، لە بیری دەچێت بەردەکە لە شوێنی خۆی دانێت. ئیتر سەگەکان واز نایەنن و دەکەونە دوایی دێوە! خەڵک کە خاترجەم دەبن دێو دوور کەوتۆتەوە ئەڕۆن پێش ئەشکەوت و هاوار دەکەن. من کە بەردەوام لە دەرفەتێک دەگەڕام تاکو شوێنێک بدۆزمەوە بۆ راکردن، هەروەها چاوم وەک رادار بە دوایی دێو دەگێڕا تا بزانم کەی لە ئەشکەوت دوور دەکەوێتەوە تاکو هەڵێم. ئەوەندەم لە بیرە دێوە رۆیشتە لای بەردەکە، بەردەکەی پاڵ پێوەنا. نەمزانی لە دەرەوە چ باسە تاکو لە پڕ دەنگە دەنگی خەڵکم گوێ لێ بوو.\nلە نێو دەنگەکان دەنگی باوکم و دراوسێیەکانم ناسییەوە، زانیم بە دوایی مندا هاتوون، بە هەڵاتن رۆیشتمە دەروەوە. کاتێک هاتمە دەروە چاوم لە بەر تیشکی هەتاو هەڵنەدەهات، کەمێک دەستم بە چاوم گرت و بە ئارامی چاوم هەڵێنا، ئەمەش لە نێو ئەشکەوت فێر ببووم. ئەوەندەم زانی خەڵکەکە بە هەڵاتن هاتنە لام و یەکەم کەس باوکم منی گرتە باوەش. باوەڕم نەدەکرد کە ئەمە خەونە یان راستە. باوکم هیچ کات منی وا بە گەرمی لە باوەش نەگرتبوو، ئیتر تێر لە باوەشی باوکمدا گریام. هەم شەرمم دەکرد، هەم خۆشحال بووم کە رزگار کرابووم. هەرچەند باوکم لە بەر خەڵک شەرمی دەکرد بگری، بەڵام دەزانم لە دەرووندا لە من باشتر دەگریا، چونکە دڵی وەک مناڵ لێدەدا.\nکاتێک تێر بە دڵی خۆم گریام سەیرێکی باوکم کرد، لە شەرمان سەرم هەڵنەدەهات. خەڵکەکە هەموو بە دیتنی من خۆشحاڵ بوون و رووی قسەکانیان لە باوکم بوو. باوکم بە دیتنی من زۆر شاد بوو، بەڵام عارەقەی شەرم دەوری نێو چاوانی دابوو. کە باوکم بەم جۆرە بینی زۆر ترسام، لە خۆم شەرمم کرد، ئەمزانی وا بە ئاسانی لێم خۆش نابێت. لای خۆم وتم، هەرچی بێت باوکمە و منی خۆش دەوێت، ئەگینا بە دوایی منا نەدەهات. لە نێو خەلکەکە چاوم بە کوڕیکی جوان چاک و خۆش دیمەن کە بۆ من نائاشنا بوو کەوت کە سەیری دەکردم، بەڵام سەیر کردنێکی نائاسایی، سەیر کردنێکی عاشقانە، ئەو سەیر کردنەی کە پەردە لەسەر حوجب و حەیا لادەدات. کەس تا ئەوکات بەم جۆرە سەیری نەکردبووم. ئەو چەند رۆژە ئەوەندە ترسا و حەبەسابووم نەمدەزانی کێ بە کێیە. هەوڵمدا بیر بکەمەوە تا بزانم ئەو کەسە کێیە، بەڵام سەیر کردنی ئەو ئەوەندە سەیر بوو کە مەجالی بیر کردنەوەی پێنەدام.\nکە ئەوم بینی هەموو خەم و ترسەکانم پەڕی، هەستم بە خۆشەویستییەکی گەورە دەکرد. حەزم دەکرد منیش سەیری ئەو بکەم، بەڵام بۆمن ئەو بەڵایە گەورەیە روویی دابوو، چۆن دەمتوانی بە دڵی خۆم سەیری بکەم؛ شەرمیش لە جێی خۆی. لە بەد شانسی من ژنێکی لێ نەبوو لێی بپرسم بزانم ئەو کەسە کێیە، یان دوایی من چیتر قەوماوە، من بۆ لێرەم، لە ناو ئەشکەوت چ دەکەم؟ ئەو شوێنەی ئێمە لێی بووین بۆم تازە بوو، نەمدەزانی چەند لە ماڵەوە دوورە. بەرەو ماڵ رێکەوتین. جوان بە بیرمە، کاتێک هاتینەوە ماڵ ئێوارە بوو. خەڵکێی زۆر بەرەو پیرمان هاتن، بە تایبەتی دایکم پێش هەموو خەڵکەکە بە هەلاتن دەهات بۆ لامان. کە چاوم بە دایکم کەوت، بە هەڵاتن رۆیشتمە لای، منی لە باوەش گرت و هەردووکمان دەستمان کرد بە گریان.\nحەزم دەکرد لە خەڵک دوور بکەوینەو خێرا لە دایکم بپرسم بزانم ئەو کوڕە لاوە کێیە، و دوایی چەند رۆژ منیان دۆزیوەتەوە؟ خەڵکێکی زۆر ئەو شەو هاتنە ماڵی ئێمە، یانی ئەوە یەکەمجار بوو ماڵی ئێمە ئاوا قەرەباڵغ بوو. دوایی چەند رۆژ خەڵک رۆیشتنە لای ئەشکەوت و ئەگەڕان بە دوایی دێو. هەرچەند دێو بێ سەر و شوێن بوو، بەڵام خەڵک ترسیان هەبوو. زۆر باش ئامۆژگارییان لە ماڵ و مناڵیان دەکرد. منیش کەم کەم توانیم بزانم ئەو کوڕە لاوە کێیە، هەروەها چەند جاریش بە دزی یەکترمان بینی.\nلە هەمان کاتدا ئەویش لە دەرفەتێک گەڕابوو تاکو لە شوێنێک چاوی بە من بکەوێت و قسەم لەگەڵ بکات. بە خۆشییەوە ئەو کارە روویدا. خۆشەویستییەکی زۆر پاک و خاوێن کەوتە نێو دڵم کە هیچ شتێک غەیری ئەو لام گرینگ نەبوو. بەڵی شازادە ئەو کوڕی لاو و ئازا هەوای عیشق لەسەری ئەدات و بە بیستنی ئەو رووداوە دەکەوێتە ژێر کاریگەری هەستی دەروونی و بڕیار ئەدا هەر جۆرێک بێت دێو لەبەین بەرێت، نەکا جارێکیتر بگەڕێتەوە بەڵایەک بەسەر من بێنێت.\nئەو وای بیر دەکردەوە کە دێو بۆتە بەرگری لە نێوان خۆشەویستی من و خۆی. بەداخەوە کەس ئاگادار ناکات و زۆرجاران بە تەنیایی لە شاخ و کێوان دەگەڕێت بە دوای دێو، تاکو رۆژێک لەگەڵ دێو بەرەنگار دەبێت و دێویش وەک شتێک خەبەری پیدرابێت کە ئێمە یەکترمان خۆش دەوێت، زور بە خراپی ئەو لاوی ئازاو و بە غیرەت بریندار دەکات و لە پاشان بە ناهومێدی ماڵئاوایی لە ژیان دەکات. بە هۆی ئەم کارە ساتە دڵتەزێنە، گشت خەڵک بۆی تازیە داربوون. هەر بەم بۆنەیەش دێویان بە سزای خۆی گەیاند و ئارامی و ئاسوودەیی کەوتە نێو وڵات.\nئیتر دوایی ئەو هەواڵە دڵ تەزێنە، نەمتوانی کەسم خۆش بوێت. لەو رۆژەوە رەش پۆش بووم، هەروەها کەسم بە دڵ خۆش نەویست، وە هیچ کات شووم نەکرد. ئەو کارەم کرد، چونکە دڵم ویستی. ئیستا کە ئەم بەسەرهاتە دەگێرمەوە زۆربەی ئەو کەسانەی سەردەمی من کۆچیان کردووە و نەماون، بە تایبەتی دایک و باوکی خۆشەویستم. هیوادارم تۆش ئەم چیرۆکە بۆ خەڵکی تر بگێڕیتەوە!


نەورۆزتان پیرۆز | kurditgroup\nبەم بۆنە پیرۆزەوە پیرۆزبایی سەری ساڵی کوردی لە ئێوە و هەموو گەلانی جیهان دەکەین و هیوادارین هەموو ساڵێکتان پڕ لە خۆشی و شادی بێت. هەرچەندە ئەم ڕۆژە تەنها چەند ڕۆژێک دوای یادی کیمیاباران و دەربەدەرکردن و قوڕبەسەری دێت، دڵنیام گەلەکەم لە هەموو کارەساتێک گەورەترە.\nئەمڕۆ سەعات 5 ی بەیانی خۆر کەوتە سەر هێڵی یەکسانبوون و بەمەش دەسپێکردنی نەورۆزی نیشاندا. ئەی باشە بۆ 21 ی ئادار بە سەری ساڵ دانراوە؟ نازانم و دڵنیام ڕاست نییە چونکە ئەگەر هیچ نەبێت مانگی شوباتی ئەمساڵ 29 ڕۆژ بوو. ( گرنگ نییە )\nلەهەمان کاتدا دەمەوێت سوود لەم هەلە وەربگرم بۆ وەبیرخستنەوەی 'یاساکانی کوردئایتیگرووپ' . دیارە جاربەجار بابەت و بۆچوون دەنووسرێن کە زۆر دوورن لە بنەماکانی درووستبوونی ئەم گرووپە و دەبنە هۆی ڕووگرژی. کوردئایتیگرووپ هەردەم و تەنها لە خزمەتی زانیاری تەکنەلۆجیای [b]کورد[/b]ی و خوێنەری [b]کورد[/b] دا بووە، [b]کورد[/b] بە پیتی قەڵەو، [b]کورد[/b]بوون ( دوور لە ڕەگەزپەرستی ) پێش هەموو شتێک، دوور لە هەموو ئایدۆلۆجیا و بیروڕای تر.\nساڵێکی خۆش و باوەشێک خۆشەویستی\n1 / Karwan Hassan\nپــــــــــــیرۆز بێت ..\n2 / Shakhawan93\nپیرۆزبێت جەژنی نەورۆز و سەری ساڵی کوردی.\nپیرۆز بێت لە هەموو هاورێیان و ئەندامان.\nkurditgroupq.jpg 127.61 ک.ب.\n[b] ئەم ڕۆژی ساڵی تازەیە نەورۆز ھاتەوە [/b]\n[b] جەژنێکی کۆنی کوردە بە خۆشی و بە ھاتەوە [/b]\nهیوای خۆشی و بەختیاری بۆ هەموو کوردێک دەخوازم، بە تایبەتی هەموو ئەندامان و سەردانکەرانی ئەم وێبگەیە.\nسوپاس کاک بەردەقانی بۆ دەستپێشخەرییەکەت.[b]\n7 / توانا\nنەورۆز ئاگرێکی وەهای خستە جەرگەوە\nلاوان بەعەشق ئەچوون بە بەرەوپیری کوردئایتی گروپەوە\nپیرۆزە لەهەمووان هەموو ساڵێك بەخۆشی\nهەر کوردین و هەر کوردئەبین......\nپیرۆزبێت لەدایکی شەهیدان و لەهەموو ئەو گەلانەی ئەمڕۆ لەجەژندان بەتایبەتی گەلی کورد.\nجەژنی نەورۆز لە تۆ و هەموو ئەندامانی کوردئایتیگرووپ و گەلەکەمان پیرۆزبێت.\nجەژنی نەورۆز لە هەموو کوردێکی ئەم جیهانە پیرۆز بێت، گەشانەوەیەکی تری کوردئایتیگرووپ و بڵێسەیەکی تری خزمەت و چالاکییەکان.\nپیرۆزمان بێت ,\n13 / Danamustafa\nپیرۆزبێ جەژنی نەورۆز و ساڵی نوێی کوردی لە هەموو هاونیشتیمانیانی کورد.لەگەڵ هیوای بەرەو پێش چوون و سەرکەوتنی کوردئایتیگرووپ ، ئەم بۆنەیە لە هەموو ئەندامانی ئەم گرووپە خۆشەویستە پیرۆز بێ.\nتا ئیستا ڕووی نەداوە لە تآریخی میلەتان\nقەلخانی گولە سنگی کچان بێ لە هەلمەتان\nهەرپیرۆزەو بەڵکوو ئەم بەهارە هەموومان بوبوژێینەوە.\n[b]..::پـــــــیــــــرۆز بـــێــــــت ساڵی نوێى کوردى::..[/b]\n[b] --== [u]جه ژنی ساڵی تازه ی کوردی[/u] ==--\n[b]پیرۆزبێت له هه موو ئه ندامان ...له هه موو کوردستانیانی جیهان .له که سوکاری شه هیدانی سه ربه رز..هاونیشتیمانیانی ئایتی ئیتر بۆ پێشه وه شۆڕشگێڕانی ئاتیخواز .\n17 / R.a.w.a.n.d\nنەورۆز لە هەمو کوردێک پیرۆز بیت لە جیهان


ژنانی ئێزدی و منداڵەکانیان بەرەو شەنگال دەڕۆن لە پارێزگای نەینەوای عێراق دوای ئەوەی ئازادکران لە داعش. [خاوەنی وێنە: پەیجی فەیسبوکی جابر جێندۆ]\nئەو ژنە ئێزدییانەی لەلایەن رێکخراوی "دەوڵەتی ئیسلامی" (داعش)ه‌وە رفێنرابوون و لاقەکرابوون و منداڵیان لێیان بووە لەئێستادا تووشی بەڵایەکی دیکە بوون.\nئەو دایکانە -- ژنانی ئێزدیی خەڵکی قەزای شەنگالی عێراق کە هێنران بۆ سوریا دوای ئەوەی رفێنران -- لەئێستادا ناچاردەکرێن واز لە منداڵەکانیان بهێنن لە سوریا تا بگەڕێنەوە بۆ نێو ماڵ و خێزانی خۆیان.\nئەمەش لەبەرئەوەی ئێزدییەکان ئەو منداڵانە په‌سه‌ندناکەن کە باوکیان ئەندامی تائیفەیەکی دەرەوەی کۆمەڵگەی خۆیانە.\nسەرۆکی ئەنجومەنی باڵای رۆحیی ئێزدی، حازم تەحسین سەعید لە نیسان گۆڕانکارییەکی گەورەی راگەیاند، بە فەرمانێك بۆ "په‌سه‌ندکردنی تەواوی رزگاربووانی (تاوانەکانی داعش) و بایەخدان بەوەی بەسەریان هاتووە و روویداوە لێیان بەپێچەوانەی ویستی خۆیان".\nئاژانسی فرانس پرێس رایگەیاند كه ئەمە لەلایەن چالاکوانانی ئێزدییەوە بە "مێژوویی" لەقەڵەمدرا، کە وا لێی تێگەیشتن مەبەست لێی رێگەدان بێت بە منداڵانی بەرهەمی لاقەکردن تا لەنێو كه‌سوكاره ئێزدییەکانیاندا بژین.\nبەڵام لە 27 نیسان، ئەنجومەنەکە روونکردنەوەیەکی بڵاوکردەوە بەوەی بڕیارەکە "ئەو منداڵانە ناگرێتەوە كه بە لاقەکردن لەدایکبوون، بەڵکو تەنیا ئەو منداڵانەی لە دایك و باوکێکی ئێزدی لەدایکبوون".\nماوەیەکی درێژ کۆمەڵگەی ئێزدی هەر ژنێك کە لە دەرەوەی تائیفەکەی خۆی هاوسەرگیری بکردایە بە هەڵگەڕاوە لە ئایینی ئێزدی دادەنا، سەرەتا ئەوانەشی دەگرتەوە کە داعش هێرشی کردنە سەر لە 2014.\nبەڵام ساڵێك دواتر سەرکردەی رۆحیی ئێزدییەکان باباشێخ بڕیارێکی ده‌ركرد بۆ پێشوازیکردن لەو ژنانە بۆ ماڵه‌كانی خۆیان، بەبێ دیاریکردنی چارەنوسی منداڵەکانیان.\nبۆ زیاتر ئاڵۆزکردنی کێشەکەش، یاسای عێراقی داوادەکات ئەو منداڵەی باوکی موسڵمان بێت بە موسڵمان تۆماربکرێت، جا تائیفەی دایکی هەرشتێك بێت -- یاسایەك کە زۆر جێگەی مشتومڕە لە کۆمەڵگەی ئێزیدیدا.\nسەرۆکی عێراق بەرهەم ساڵح لە نیسان پێشنیازی یاسایەکی بۆ پەرلەمان کرد بۆ قه‌ره‌بووكردنه‌وه‌ی ئه‌و ژنە ئێزیدییانه‌ی له تاوانەکانی داعش رزگاریان بووه و دامه‌زراندنی دادگایەك بۆ روونکردنەوەی كێشه‌كانی "باری مەدەنی" لەمشێوەیە.\nنه‌بوونی یاسایه‌كی شیاو\nپەرلەمانتارێكی عێراقی، سائیب خدر کە نوێنەرایەتی کۆمەڵگەی ئێزدی دەکات لە پەرلەمان، وتی یاسای باری کەسێتی عێراقی و یاسای کارتی ناسنامەی نیشتمانی "هەر منداڵێك کە باوکی دیار نەبێت یان موسڵمان بێت بە موسڵمان لەقەڵەمدەدات".\nخدر بە دیارونای وت ئەمە "مانای ئه‌وه‌یه كه بەگوێرەی یاسا هەموو ئەو منداڵانەی لە لاقەکردنی ژنانی ئێزدییەوە لەدایکبوون بە موسڵمان تۆماردەکرێن".\nوتی ئەمە کێشەیەکی گەورەیە بۆ کەمینە ئایینیەکانی عێراق، لەنێویاندا مەسیحی و سائیبەکان، کە دەبێت پۆلینکاریی منداڵەکانیان وەك موسڵمان په‌سه‌ندبكه‌ن گەر دۆخەکە رێگربوو لە دیاریکردنی ناسنامەی باوکی منداڵەکە.\nوتی لە هەوڵداندا بۆ تاووتوێکردنی ئه‌م کێشە مرۆییه‌ی چارەنوسی ئه‌و منداڵانه‌ی له قوربانیانی لاقەکراوی ئێزدی له‌دایكبوون، "رووبەڕووی کێشەیەکی یاسایی دەبینەوە، کە سەردەکێشێت بۆ پێکدادان لەنێوان کێشە یاسایی و مرۆییه‌كاندا".\nبەڕێوبەری گشتی به‌ڕێوبه‌رێتی کاروباری ئێزدییەکان، شیروان معاویە بە دیارونای وت قەیرانەکە "قووڵە و پێویستە رێکخراوە نێودەوڵەتی و مرۆییەکان دەستێوەردان بکەن بۆ چارەسەرکردنی کێشەکە".\nوتی کێشەکە ئەوەیە ئێزدییەکان هیچ منداڵێك په‌سه‌ندناکەن کە دایكوباوکیان ئێزدی نەبێت، لەکاتێکدا یاسا دەخوازێت ئەم منداڵانە بە موسڵمان تۆماربکرێن.\nیاسای عێراقی گه‌رەنتی مافەکان دەکات\nبەگوێرەی فازل غەڕاوی کە ئەندامی کۆمسیۆنی سەربەخۆی باڵای مافەکانی مرۆڤە، هەرچەندە لەجۆرێك لە کێشەی یاساییدان، ئەم منداڵانە هێشتا مافیان هەیە.\nبە دیارونای وت كه دەوڵەتی عێراق "ئەم منداڵانە لەخۆدەگرێت و هاوڵاتیبوونیان پێدەبەخشێت و هەموو مافە یاساییەکانیان وەك هاوڵاتی عێراقی هەیە، بێ حسابکردن بۆ لایەنگریی تائیفییان".\nوتی: "یاسای عێراقی مافی هاوڵاتیبوون بە مافی خوێن دیاریدەکات، بۆیە ژنانی لاقەکراوی [ئێزدی] دەتوانن بڕۆن بۆ به‌ڕێوبه‌رێتییه پەیوەستەکانی دەوڵەت بۆ سەلماندنی دایکوباوکایەتی منداڵەکانیان تا بتوانرێت مافی هاوڵاتیبوونی عێراقییان پێبدرێت."\nوتی ئەم منداڵانە مافی تەواوی یاساییان پێده‌درێت بۆ پەروەردە و چاودێریی تەندروستی و مافەکانی تریش، وەك هەموو هاوڵاتیانی دیکەی عێراقی و "ئەمە رەهەندی سەرەکی کەیسەکەیە کاتێك ململانێ لەسەر لایەنگریی تائیفییان چارەسەرکرا".


دڵشاد مەجید: دوای یەک ساڵ لەتاکڕەوی. بۆ ئێستا پارتی عەوداڵی ھاوپەیمانی و یەک ھەڵوێستی کوردە لەبەغدا.؟ – WTARIKURD\nدڵشاد مەجید: دوای یەک ساڵ لەتاکڕەوی. بۆ ئێستا پارتی عەوداڵی ھاوپەیمانی و یەک ھەڵوێستی کوردە لەبەغدا.؟\nمسعود بارزانی باوک و مسرور بارزانی کوڕ لەسەرەتای دەست بەکاربوونی عادل عبدالمھدی لە 2018/11/22 بە موبارەکەی ئێران خۆیان گەیاندە بەغدا و ڕێکەوتنێکی چەندن خاڵیان لەگەڵ عبدالمھدی مۆرکرد.\nڕێکەوتنەکە لەم خاڵە سەرەکیانە پێک ھاتبوو..\n1- لەساڵی 2019 ھەرێم بۆی ھەیە نەوت تەسلیم نەکات، بەڵام لەساڵی 2020 دەبێت ڕۆژانە 250 ھەزار بەرمیل تەسلیم بکات. لەپاڵ ئەوە حکومەتی ناوەند تەنیا موچەی فەرمانبەران بدات.\n2- دوای دەست بەکاربوونی حکومەتی عیراق، پارتی بەھەماھەنگی حکومەتی عێراق، لە 28 یەکەی ئیداری لەناوچە جێ ناکۆکەکان ھەر لەرەبیعەو سێحلا و شەنگالەوە تا دووزخورماتوو و خانەقین، ھەوڵی دروستکردنی ( ئیدارەی موشترەک) دەدەن، کەلایەن پێشمەرگەو سوپا بەڕێوەببردرێ.. بۆیە پارتی ڕێگری لەدانانی پارێزگارێکی یەکێتی دەکرد لەکەرکوک. چونکە بەگوێرەی ئەو ڕێکەوتنە ئیدارەی کەرکوک دەکەوتە دەست پارتی.\n3- یەکخستن و تەسلیمنکردنەوەی سەرجەم خاڵە سنوورییەکان.\n4- ئەگەر پۆستی سەرۆک کۆمار بدرێت بەیەکێتی، نابێت ھیچ پۆستێکی وەزاری تر بدرێت بەیەکێتی.. بەپێچەوانەش ئەگەر پۆستەکە بدرێتە پارتی ھیچ پۆستێکی وەزاری لەبەغدا وەرناگرێ.\n5- بەگەرخستنەوەی نوێنەرایەتی حکومەتی ھەرێم بۆ نێوان بەغداو ھەرێم.. دانانی کەسێکی نزیک لەدەزگای پاراستن و مەسرور بارزانی بەناوی ( فارس سلێڤانی ) لەو پۆستە بەوەکالەت بەبێ گەڕانەوە بۆ یەکێتی و حزبەکانی تر .. و ھەروەھا دانانی دوو وەزیر لەیەکێتی لەحکومەتی ھەرێم بۆ ھەماھەنگی و پەیوەندی و ناوچە دابراوەکان لەگەل بەغدا..ئامانجی سەرەکی پارتێش لەمە بۆ بێ ئەرزشکردنی ڕۆڵی سەرۆک کۆماری یەکێتیە لە پەیوەندیەکانی نێوان ھەرێم و بەغدا.\nبەگوێرەی ئەو ڕێکەوتنە، لێرەوە پارتی و بارزانی پێویستیان بەھاوکاری و ھەماھەنگی، بەھیچ ھێزێکی کوردی لە بەغدا نەما.. بەڵکو کەوتە گیانی پۆستەکانی سەرۆک کۆمار و تاقە وەزارەت و پۆستی پارێزگاری\nکەرکوکی یەکێتیش.. وەھەروەھا تەواوی حزبەکانی تری لە سەرۆکایەتی و موقەرری لیژنە گرنگەکانی پەرلەمانی عیراق بێ بەش کرد..\nبەڵام سەردانەکەی (مایک پێنس) ی جێگری سەرۆکی ئەمریکا بۆ عێراق و ھەولێر لە 11/23ی ئەمساڵ.. (ڕیسەکەی پارتی کردەوە خوری!).. لەوێوە بنەماڵەی بارزانی لەڕێگای نێچیرڤان بارزانی سەرۆکی ھەرێم. کەوتە سەردان و کۆبوونەوە لەگەڵ حزب و لایەنە کوردیەکانی بەغدا و فاتیحە خوێندن لەسەر مەزاری جەلال تاڵەبانی و نەوشێروان مستەفا. بەمەبەستی دروستکردن و ژیانەوەی ھاوپەیمانی کوردستانی لەبەغدا.!\nپرسیار ئەوەیە ( مایک پێنس) لەو سەردانەی بۆ ھەولێر چی بە بنەماڵەی بارزانی ووت.؟ لەنووسینی داھاتوو باسی ئەو سەردانە دەکەین؟\nLatest posts by دڵشاد مەجید (see all)\nدڵشاد مەجید: 16 ی ئۆکتۆبەر .. قوناغی سفرکردنەوە.! - 2020-10-16\nدڵشاد مەجید: مالکی بە بەرھەم ساڵح و کازمی ووتووە .. بە 10 دەقیقە حکومەت دەڕوخێنین.! - 2020-09-27\nدڵشاد مەجید: عەلی حەمە ساڵح دەستت کەشفە.! - 2020-08-10\nعەتا قەرەداخی: کۆمەڵگەى کوردی و توندوتیژی.\nهیوا ناسیح: یادێک له خۆپیشاندانی خوێندکارانی هه‌ولێر دژ به شه‌ڕی ناوخۆ/ 1994.


به‌پـێی هه‌واڵه‌کان حکومه‌تی سوریا تانکی له ده‌وری شـاری حه‌ما بڵاوکردۆته‌وه\nچالاکوانانی سوری ده‌ڵێن هێزه‌کانی حکومه‌ت په‌ره‌یان به سه‌رکوتکردنه‌کانیان داوه و ئه‌مڕۆ پـێـنجشه‌ممه تانکیان له ده‌وری شـاری مێژوویی حه‌ما بڵاوکردۆته‌وه که 20 سـاڵ له‌مه‌وبه‌ر تیایدا شـۆڕشێـکیان به ئاگر و ئاسن شـکست پـێهێنا.\nگه‌واهیده‌ران ده‌ڵێن له سه‌ره‌تادا ڕۆژی چوارشه‌ممه تانکه‌کانی له‌شـکر به‌ره‌و ناوه‌ندی شـاره‌که چوون.\nجێی وه‌بیرهێنانه‌وه‌یه سـاڵی 1982 شـاری حه‌ما به خه‌ستی بۆردومان کرا کاتێـک حافز ئه‌لئه‌سه‌دی باوکی به‌شـار ئه‌سه‌د سه‌رۆک بوو، ئه‌وه‌ش له به‌رامبه‌ر ئه‌وه‌ی ڕاپه‌ڕینێـکی جه‌ماوه‌ری سووننه‌ئاینزای تیایدا سـازکرا. کۆمه‌ڵه‌کانی مافی مرۆڤ ده‌ڵێن به لایه‌نی که‌م 10 هه‌زار که‌س له‌و ڕاپه‌ڕینه‌دا کوژران.\nبه‌شـار ئه‌لئه‌سه‌د که له سـاڵی 2000 وه شوێنی باوکی گرتۆته‌وه، وا بۆ چه‌ند هه‌فته‌یه‌که هه‌وڵی سه‌رکوتکردنی ئه‌و ڕاپه‌ڕینه جه‌ماوه‌ریـیانه ده‌دات که له ناوه‌ڕاستی مانگی سێـیه‌وه ده‌سـتیان پـێـکردووه.\nڕۆژی چوارشه‌ممه هێزه‌کانی له‌شـکر تۆپی تانکیان به ناوچه‌ی دانیشـتوانه‌وه نا له باشور و ڕۆژئاوای سوریا که خۆپـیشـاندانی ناڕه‌زایی‌یان لێ سـازکران. چالاکوانانی مافه‌کانی مرۆڤ ده‌ڵێن به لایه‌نی که‌م 19 که‌س به تۆپی تانک و گولـله کوژران له گوندی ئه‌لحاره‌ی باشوری وڵاته‌که و شـاری حومس.\nله لایه‌کی دیکه‌وه گه‌واهیده‌ران ده‌ڵێن له حه‌ڵه‌ب دووه‌م گه‌وره‌ترین شـاری وڵاته‌که هێزه‌کانی ئاسایش به تێـڵا بڵاوه‌یان به خۆپـیشـاندانێـکی خوێندکاران کرد که نزیکه‌ی 2 هه‌زار خوێندکار ده‌بوون.


دوای ئەوەی ئەنجوومەنی نوێنەرانی عێراق ئەو بڕگە و مادانەی پەسەند كرد كە تایبەت بوون بە مووچەی فەرمانبەران و هێزەكانی پێشمەرگەی كوردستان، چەند وێنەیەك لە تۆڕِە كۆمەڵایەتییەكان بڵاو بوونەتەوە تێیدا دوو نوێنەری سەرۆك بارزانی لەگەڵ محەمەد حەلبووسی دەردەكەون.\nئەمڕۆ پێنجشەم 24ـی كانوونی دووەم، چەند وێنەیەكی پێش كۆبوونەوەكەی شەوی ڕابردوو بڵاو بووەتەوە تێیدا مەسعوود حەیدەر و ئومێد سەباح لە چەند وێنەیەك پێش ئەنجامدانی كۆبوونەوەكەی ئەنجوومەنی نوێنەرانی عێراق دەردەكەون و لە تۆڕە كۆمەڵایەتییەكان دەنگدانەوەی زۆری دروست كردووە، خەڵك دەپرسن ئەو دوو نوێنەرەی سەرۆك بارزانی لە ئەنجوومەن چی دەكەن؟ یان هەوڵەكانی سەرۆك بارزانییە وایكردووە ئەو بڕگانەی تایبەت بوون بە كورد پەسەند كران.\nهاوكات مەسعوود حەیدەر لە لاپەڕی تایبەتی خۆی لە فەیسبووك بڵاوی كردووەتەوە، مەرجەعی كورد سەرۆك بارزانی، خەمخۆری مافەكانی گەلی كوردستان. بە ئیرادەی گەورەوە بەرگری لە گەل و نیشتمان دەكەین و كار بۆ خۆشگوزەرانی میلەتەكەمان دەكەین.\nئەو ئەندامەی پێشووی ئەنجوومەنی نوێنەران نووسیویەتی، لە سەری بڵندەوە بۆ ناو هۆڵی پەرلەمانی عێراق شانبەشانی خوشك و برایانمان لە فراكسیۆنە كوردستانییەكان، بە رێنوێنی و سەرپەرشتی راستەوخۆی سەرۆكی حكوومەتی هەرێم نێچیرڤان بارزانی و كاك مەسروور بارزانی.\nڕۆژی سێشەم محەمەد حەلبووسی سەرۆكی پەرلەمانی عێراق رای گەیاند كە لە دانیشتنی ڕۆژی چوارشەم پڕۆژە یاسای بودجە دەخرێتە دەنگدان و كاندیدانی وەزارەتە بەتاڵەكانی كابینەی حكوومەت دەخرێنە روو و لە دانیشتنی پێنجشەمیش عادل عەبدولمەهدی سەرۆك وەزیرانی مێوانداری پەرلەمان دەكرێت.\nدوای سەردانیكردنی سەرۆك بارزانی بۆ شاری بەغدا ئێستە گۆڕانكاری نوێ لە هەڵوێستی بەغدا هەیە بەرانبەر هەرێمی كوردستان.\nپەرلەمانی عێراق تا ئێستە دەنگی لەسەر 18 مادە داوە، لەوانەیش پێوەست بە پشكی هەرێمی كوردستان و پەرلەمانتارانی كوردیش دووپاتی دەكەنەوە كە مووچەی فەرمانبەران و پێشمەرگە جێگیر كراوە.


هاوپه‌یمانی نێوده‌وڵه‌تی به‌رپه‌چی هێرشێك ده‌ده‌نه‌وه بۆسەر هێزەکانی سوریای دیموکرات له دێره زوور\nهاوپەیمانی نێودەوڵەتی به‌رپه‌چی هێرشێكی دایه‌وه بۆسه‌ر ناوچه‌یه‌كی ژێرده‌ستی هێزەکانی سوریای دیموکرات له دێره زوور و لانیکەم 100 شەڕکەری سەر بە رژێمیان کوشت، ئاژانسی فرانس پرێس پێنجشەممە (8 شوبات) رایگەیاند.\nهێرشه‌كه‌ی یه‌كه‌م، كه لەلایەن هێزەکانی هه‌واداری رژێمه‌وه ئەنجامدرا، دامەزراوە گرنگەکانی نەوت و گازی كرده ئامانج لە چەند بەشێکی پارێزگای دێرە زووری ژێردەستی ئه‌م هاوپه‌یمانێتیه‌ی كورد و عه‌ره‌ب.\nبەگوێرەی فەرماندەیی ناوەندی ئەمریکا راوێژکارانی هاوپەیمانی نێودەوڵەتی لە ناوچەکە ئامادەن کە هێرشی کراوەتە سەر لەلایەن هێزەکانی سەر بە حکومەتی سوریاوه لە پارێزگای دێرە زوور لە درەنگانی چوارشەممەدا.\nراشیگەیاند: "هاوپەیمانێتیه‌كه هێرشی ئاسمانیی ئەنجامدا دژی هێزە هێرشبەرەکان بۆ بەرپەچدانەوەی ئەو پەلاماردانە" دژی هاوكارانی خۆی و هێزەکانی سوریای دیموکرات کە لەخۆیان گرتوون.\nبەرپرسێکی سەربازی ئەمریکا بەو مەرجەی ناوی بڵاونەکرێتەوە وتی: "ئێمە پێشبینی دەکەین زیاتر لە 100 کەسی سەر بە رژێمی سوریا کوژرابن لەکاتی رووبەڕووبونەوەیاندا لەگەڵ هێزەکانی سوریای دیموکرات و هاوپەیمانان."\nبەرپرسەکە وتی هێزەکانی سوریای دیموکرات و هاوپەیمانان هێزە هێرشبەرەکانیان کردە ئامانج بە هێرشی ئاسمانی و بۆردومانکردن دوایئەوەی "20 بۆ 30 گەڕی تۆپباران و دەبابە لەنزکەی 500 مەتر لە شوێنی بارەگای هێزەکانی سوریای دیموکراته‌وه کەوتنەخوارەوە."\nبەگوێرەی روانگەی سوری بۆ مافی مرۆڤ، کە تەنیا کوژرانی 45 کەسی پشتڕاستکردەوە لەنێوان هێزەکانی سەر بە رژێمدا، سەرەتای هێرشەکە لە نزیك خەشام رویدا.\nسەرۆکی روانگەکە، رامی عەبدولڕەحمان، وتی پێدەچێت ئامانجی هێرشەکە بۆ گرتنی کێڵگەیەکی گرنگی نەوت و کێڵگەیەکی سەرەکیی گاز بووبێت لەناوچەكانی ژێردەستی هێزەکانی سوریای دیموکراتدا.\nکێڵگەی نەوتی عومەر، کە یەکێکە له کێڵگە هەرە گەورەکانی سوریا، پێش شەڕی سوریا بەرهەمی رۆژانەی 30,000 بەرمیل بوو لەکاتێکدا کێڵگەی گازی کۆنۆکۆ رۆژانە توانای بەرهەمهێنانی 13 ملیۆن مەتر سێجای هه‌بوو.\nمیدیای دەوڵەتی سوریا پشتڕاستیکردەوە كه چەندین کەس کوژراون لە پێکدادانەکەدا بەڵام وادەرکەوت رەتیبکاتەوە هێزەکان سەر بە سوپای سوریا بووبن و قوربانیانی وەك "هێزە جه‌ماوه‌رییه‌كان" ناوبرد.\nبەگوێرەی روانگەکە ئەو هێزانەی هێرشەکەیان بۆ سەر پێگەکانی هێزەکانی سوریای دیموکرات ئەنجامدا شەڕکەی نێوخۆیی خێڵەکان بوون کە لایەنگری ئەسەدن لەگەڵ چەکدارە ئەفغانیە شیعەکان کە شانبەشانی رژێم شه‌ڕده‌كه‌ن.\nئەمریکا رایگەیاند كه هێرشەکە بەدووری هەشت کیلۆمەتر لە رۆژهەڵاتی "هێڵی هێورکردنەوەی روباری فورات" ئەنجامدراوە كە ئاماژە بوو بۆ ئەو سنورەی لەلایەن روسیا و ئەمریکاوە دیاریکراوە کە ناوچەی ئۆپەراسیۆنه‌كانی روسیا كه‌وتۆته رۆژئاوای روبارەکە و هی ئه‌مریكا كه‌وتۆته رۆژهەڵاتیه‌وه.\nهێزەکانی سوریای دیموکرات دەستدەگرن بەسەر کێڵگەی نەوتی عومەردا لە دێرە زووری سوریا\nهێزەکانی سوریای دیموکرات هێڵەکانی بەرگری داعش تێکدەشکێنن لە رۆژهەڵاتی سوریا\nهاوپەیمانی عەرەبی-کوردی پێشڕەویدەکات بەرەو شاری رەققە


مام جەلال لەسەرەمەرگدا بوو، کەوتە دژایەتی یەکێتی\nYou are at:Home»بیروڕا»مام جەلال لەسەرەمەرگدا بوو، کەوتە دژایەتی یەکێتی\nBy nuche.net on\t 2018/03/26 بیروڕا, تایبه‌ت, گرنگ\nباش گوێم گرت، كە دوای دوو خول لەسەرۆكایەتی حكومەتی هەرێم‌و دوو خولیش لە جێگریی سەرۆكی حكومەتی بەغداد، ئەمە جگە لەوەی سێ جار لە سێ كۆنگرەی یەكێتیدا، بەتەسكیە دەكرایە سەركردایەتی‌و جێگری سكرتێری گشتی؛ هەروا دوای جیابونەوەی لەیەكێتی لەكاتێكدا مام جەلال لەسەرەمەرگدا بوو، كەوتنە دژایەتی یەكێتی، لە(18/3/2018) لەكۆڕێكی هەولێردا، تانەو تەشەرمان لێدەدات، لەبەرئەوەی بەرگریمان لەیەكێتی كردووە، گوایە دەستاودەستكردنی دەسەڵات قبوڵ ناكەین. بۆئەوەی بەرێزی دڵنیابێ، بەدڵنیاییەوە ئەو بۆچونەمان هەبووە، لێرەش دەڵێم:\nیەكێتی یەك كورسیش بهێنێ، هەر یەكێتییە. دیقەت بدرێ، نەمانوتووە دەسەڵات تەسلیم ناكەین. وتومانە، رێژەشمان دابەزێ، هەر یەكێتین. ئێستا دەپاتیشی دەكەمەوە، رێژە بەرزبێتەوە یان دابەزێ، هەر یەكێتین. خۆ یەكێتی نین بەشەرتی سەپاندنی دەسەڵات.. ئەی ئەوە نییە لەپارێزگاكانی هەڵەبجەو سلێمانی، دەستاودەستمان كردووە بەدەسەڵات؟ ئەی نابینن كە ئێستاش پارێزگاری سلێمانی، گۆڕانە.\nبەندە، قەت لەهیچ كابینەیەك، پۆستم نەبووە. قەتیش بەشەرتی پۆست بۆ خۆم سیاسەتم نەكردووە. ئەوە جەنابتی، لەدەرەوەی وڵات دەتویست بچیتە كۆسۆڤۆ، یاریدەدەری حاكمی كۆسۆڤۆ بیت، بە مانگانەی (50 هەزار دۆلار). مام جەلال، د.لەتیف رەشیدی ناردە لات، پێیوتی: تۆ ئەندامی سەركردایەتیت، چۆن كاری وا دەكەیت؟ مام دەتكاتە نوێنەری یەكێتی لەئەمریكا. لەوەڵامدا وتبوت: نابێ لە (50 هەزار دۆلار) كەمترم بداتێ‌و دەشبێ ڤێلایەكیشم بۆ بكڕێ. واتا: بەشەرتی موچەی بەرزو ڤێلای چەند نهۆمی، رازی بویت ببیتە نوێنەری یەكێتی لەئەمریكا. ئێستاش ڤێلاكە بەناوی خۆتەوەیە.\nپاشان.. ئەوە من نیم، خۆپیشاندانی 17/ی شوبات دژم بەرپاكرابێ. ئەوە حكومەتەكەی جەنابت بو، كە دەستەواژەی گەندەڵی خستە ناو ویژدانی رای گشتی.. بۆیە، گۆڕان توانی بەئاسانی خۆپیشاندان بخرۆشێنێ. هەر ئەوكاتەی جەنابیشت سەرۆكی لیستی یەكێتی بوی، بۆ هەڵبژاردن، لەبەرئەوەی متمانەت لاواز بوبوو، رێژەی دەنگەكانی یەكێتی دابەزی!\nخۆ من سەرۆكی حكومەت نەبوم، لەبەر دەركی سەراو لەشەقامەكاندا، تەقە لەخۆپیشاندەران دەكرا. خۆشت دەزانیت، هەڵوێستی من جیاواز بوو ئەوكاتە.\nخۆ من سەرۆكی حكومەت نەبوم، پارتی هێزێكی ناردە سەر گۆڕان، جەنابت، جەنابی سەرۆكی حكومەتی سەردەمی 17/ی شوبات، باش دەزانیت، بەندە، یەكەم كەس بووم، وتم:\nئەو هێزە بێتە ناو سلێمانی حەیای یەكێتی دەچێ.. نابێ رازی ببن. هەر جەنابت بویت، پێت وتم: ئاگات لێی بێ، مام جەلال عاجز دەبێ رێ لەم هێزە بگرین. دەستبەجێ، سەعات (2.30)ی شەو لەگەڵ مام قسەم كردو عەرزم كرد: مام، شكۆی یەكێتی نامێنێ بەبەرچاوی ئێمەوە هێزی پارتی بچێتە سەر گۆڕان. فەرموی: بڕیار لای ئێوەیە، چیتان پێ باشە وا بكەن. باشم لەبیرە، ئەو شەوە لەپارێزگای سلێمانی بوین، كاكە بەهرۆزی پارێزگاری ئەوكاتەش لەوێ بوو. بیرمە پێتناخۆشبوو، بە ملازم عومەرو نەوزادی نوری بەگدا، كە پەیاممان بۆ كاك نەوشیروان نارد، ئامادەین كێشەكان چارەسەر بكەین، وردی روخسارت دەبوم، لەناخەوە پێتناخۆش بوو كێشەكەمان چارەسەر كرد. بەوەشەوە نەوەستاین، لەگەڵ هەڤاڵ هێرۆ و دلێری سەید مەجید، دوای دوو رۆژ سەردانی خوالێخۆشبوو نەوشیروانمان كرد.\nجەنابت‌و رای گشتی دڵنیادەكەم، لەسەداسەد لەگەڵ دەستاودەستكردنی دەسەڵات بوم‌و هەم‌و هەتا لەژیانیشدا بمێنم، بەشێكی ئەركەكانی دیموكراسی، بە دەستاودەستكردنی دەسەڵات دەزانم. بەڵام:\nگریمان یەكێتی، بەدڵی ئۆپۆزسیۆن رێژەی دەنگی كەم بوەوە.. خۆ ئاڵای سپی بەرزناكەینەوە. ئەوساش هەر درێژە بە خەباتی دیموكراسی دەدەین‌و هەر یەكێتی دەمێنینەوە.\nكە لە سەرۆكی حكومەتی هەرێم لابرای، لەناخی خۆتدا بڕیاری جیابونەوەت دا. هەربۆیە، لە بونی (مام جەلال)یشدا.. (7) دانە مانگ نەهاتیتە كۆبونەوەكانی مەكتەبی سیاسی. ئەوسا تێتگەیشتبوم ئاڕاستەی جیابونەوەت هەیە. بیرتە، (3) ساڵ لەمەوبەر، لەماڵی كاك كۆسرەتدا، بەبەرچاوی ئەندامانی مەكتەبی سیاسی پێموتی: تۆ لەیەكێتی جیادەبیتەوە، پێتناخۆشبوو، بەڵام من دڵنیا بوم لەبۆچونەكەی خۆم. ئەوەتا بۆچونەكەت هێنایەدی!\nكە لەمەكتەبی سیاسیش پێت نەكرا، بڕیاری زۆرینە وەربگریت بۆ سەرۆكی كۆمار، ویژدانت هەبێ، بۆئەوەی كێشەكان ئەوسا نەتەقێتەوە، بەندە پێشنیازم كرد، لەناو فراكسیۆنە كوردستانیەكان، هەڵبژاردنی ئازاد لەناو كاندیدەكاندا بكرێ، جەنابت زۆرت پێخۆش بوو.. چونكە باوەڕت وا بوو، زۆرینەی دەنگەكان دەبەیتەوە. بەڵام كە بەرێز سەرۆك كۆمار لێیبردیتەوە، تەحەمولی ئەنجامەكەیت نەكردو ئیتر، ژێربەژێر كەوتیتە جێبەجێكردنی نەخشەی جیابونەوە لەیەكێتی، كە دەمێك بوو لەهزری خۆتدا بڕیارت لێدابوو.\nتەحەمولی دوو بڕیارت نەكرد، هەڵچوی؛ بڕیاری یەكەم: كە لەسەرۆكی حكومەتی هەرێم لابرایت مام لایبردیت، خۆشت باش دەزانی بۆچی لایبردیت، من دژی لابردنیشت بوم، بەڵام زانیاریەكانی لای مام، لەسەرت، كە چیت كردووە دژی مام لای سونەكان، لای سعودیەكان‌و لای دەوڵەتانی تر، بۆئەوەی لەخولی دوەمدا مام نەكرێتەوە سەرۆك كۆمار، ئەوەندە زۆر بوون، تازە، بەقسەی من‌و ئەو هەڤاڵانەی وەكو من بیریان دەكردەوە، كە لەسەرۆكایەتی حكومەتی هەرێم بمێنیتەوە، تازە مام وای ناسیبویت، بەقسەی ئێمەمانان، پاشگەز نەدەبوەوە.\nبڕیاری دووەمیشت: كە هەڵبژاردنی ناو فراكسیۆنە كوردستانیەكان دۆڕابوی، وتبوت: خۆم دەزانم چی لە یەكێتی‌و لەماڵی مام جەلالیش دەكەم.. هەر واشت كردووە. لەلایەكەوە، هەتا لە حكومەت بوی، پارەی پاشەكەوتكراوی هاوڵاتی‌و كۆمپانیاكانت سەرفكرد، هەتا لەژێر باری قەرزێكی بێڕادە حكومەت بدەیتەوە بە نێچیرڤان‌و قوباد.\nلەناو یەكێتیش، تەنها لەبەر مەزنخوازێتی خۆت، جیابونەوەت سەپاندو لەبەغداش بەردەوام خەریكی ئەوەیت، كێشەكانی هەرێم‌و بەغداد، چارەسەر نەكرێ. بەڵێ جەناب!\n-كە سەرۆكی حكومەت بوی، خەڵك لێت راپەڕی.\n-كە مام جەلال لای بردیت، بەپیلانی حكومەتی بنكەفراوان‌و بەتاڵكردنی بانكەكان، حوكمڕانیت لە كابینەی دوای خۆت دوچاری قەیرانی سیاسی كرد.\n-كە حكومەت دوچاری قەیران هات، دەستت هەبوو لە خۆپیشاندانەكان، هەتاڕادەی توندوتیژی دژی بارەگاكانیش.. بیرتە پار بەمەرامی دروستكردنی حكومەتی رزگاری، دەتویست بچیتە ناو خۆپیشاندانەكانی مامۆستایان‌و داوای روخاندنی حكومەت بكەیت. بەڵام مامۆستایانی ناڕازیی، لە فیكەی هەموتان تێگەیشتن‌و خۆیان لەهەموتان دورخستەوە.\n-ئەی كە خۆپیشاندانەكانی پایزی پاریش رویدا، خۆ بیرتە دروشمی حكومەتی رزگاری نیشتمانیت بەرزكردەوە، ئەمریكاو دەوڵەتانی دۆست، وەڵامیان دانەوە كە تەنهاوتەنها، لەگەڵ حكومەتی نێچیرڤان‌و قوباد مامەڵەدەكەن‌و بەس.\n-كە ئەم رێگایەت لێگیرا، بەهەڵپەهەڵپ، ئیئتیلافی سێقۆڵیت لەگەڵ گۆڕان‌و كۆمەڵ دروستكردو، بەهەڵەداوانیش، چویتە بەغداد بۆ تۆماركردنی هاوپەیمانیەتە نوێكەت بەناوی (الوگن) بەمەش بەرەسمی یەكڕیزیی هێزە كوردستانیەكانت لێكترازان. حكومەتی عێراق‌و شیعەكانیشت وا لێكرد، حكومەتی مەركەزی بسەپێنن‌و قسە لە زۆرینەو كەمینە بۆ حوكمڕانی بكەن لەعێراقدا. بەمەش فەلسەفەی مام جەلالت لەعێراقیشدا تێكدا، كە عێراق بە سازانی نیشتمانی حوكم بكرێ.\nناتوانی پەرێزت لەحكومەتەكانی كوردستان بەپاكیی پیشان بدەیت. ناتوانی بیسەلمێنی ئەستۆ پاكیت لەكاتی حوكمڕانیدا. ناتوانی خۆت لە مانۆڕەكانت لەناو هێزە سیاسیەكانی بەغداد، بێبەری بكەیت. مالیكی بەرۆشنیی‌و بەزمانی خۆی وتی: بەرهەم ساڵح داوای لێكردوم، بۆ كۆنترۆڵكردنی نەوتی كەركوك، هێز بەكاربهێنم. ئەمە كەی؟\nئەوكاتەی جەنابت نوێنەری كوردو یەكێتی‌و مام جەلال بوی، لەحكومەتی عێراق‌و جێگری سەرۆك وەزیران بوی. هیچ هۆیەك نییە مالیكی بوختانی وات بۆ هەڵبەستێ، گەر دڵنیا نەبوبێ لەوەی ئەو قسانەت لا كردبێ!\nبەدڵنیاییەوە، لەپێناوی خۆتدا، هەركە لەئەمریكاوە (2004) بەمەرجی سەرۆك وەزیرانی ئیدارەی سلێمانی گەڕاویتەوە، هەموو شتێكت كردووە. درێغیت بۆ مەرامەكانت‌و پیلانەكانت‌و بەڵێنە بێبناغەكانت، نەكردووە.\nلەوەڵامی ئەو تانەو تەشەرەی كۆڕەكەی هەولێرتدا، ناچارم لەكۆتاییدا، جیاوازیەكی خۆم‌و خۆت باس بكەم. ئەویش ئەمەی خوارەوەیە..\nبەندە، لەسەر ئایدیۆلۆژیەتی جیاواز (نەك پلەوپایە) دوای (5) ساڵ هەوڵدان بۆ چارەسەركردنی كێشەكانی ناو كۆمەڵەی رەنجدەرانی كوردستان، بەداخەوە گەیشتینە بنبەست. بەناوی (ئاڵای شۆڕش)ەوە جیابوینەوە، واتا بۆ فەلسەفەو ئایدیۆلۆژیەتی چەپ، وازمان لەهەموو پلەوپایەیەك هێنا. ئەمە لەكاتێكدا بەبێ ئەوەی باوەڕیشم بەجیابونەوەی عەسكەری بوبێ، ئەوكاتە لەناو شۆڕشدا سەركردایەتی‌و سكرتێری كۆمەڵە، تەحەمولی جیابونەوەی ئازادانەی ئێمەیان نەكردو (4) ساڵ لەگەڵ شێخ عەلی‌و مامۆستا پشكۆ خراینە زیندانەوە. دوای ئازادبونم لەگۆڕی ئازادی، بچوكترین كاردانەوەم بەرامبەر یەكێتی نەبوو. بەڵكو هەوڵی چارەسەری كێشەكانم لەگەڵ یەكێتیش دەدا.. چونكە، كورد لەقۆناغی ئەنفال بوو، پێویستی بەیەكڕیزیی‌و یەكهەڵوێستیی دەكرد. بەڵگەكان ماون كە دوای ئازادكردنم، سڵاوم بۆ پارتیزانەكان ناردووە. لەدوای راپەڕینیشەوە، كاتێك تازە ئەزمونی دیموكراسی بونیات دەنرا، (1993) دڵنیابوم، هێرشی چەواشە دەكرێتە سەر یەكێتی‌و دەوڵەتەكانی ئیقلیمیش دەیانویست، یەكێتی بشكێ، هەتا ئەزمونە دیموكراسیەكە سەرنەگرێ. ئەوكاتە: بەندەو هاوڕێكانمان بڕیارماندا، لەگەڵ یەكێتی یەكبگرینەوە. دوای ئەوە بۆ بەرگری لە یەكێتی‌و ئەزمونەكە، هەرچەندە شەڕە ناوخۆكەشم پێ خراپ بوو، بەڵام بەرپرسیارێتی شەڕگەیەكی عەسكەریشم لەكۆیەو دەربەندەی گۆمەسپان گرتە دەست.\nئەوە جیاوازی مێژوومانە. ئێمە وازمان لە پلەوپایە بۆ بیروباوەڕ هێنا. جەنابیشت بۆ پلەوپایە، وازت لە بیروباوەڕ هێنا. ئەمە لەكاتێكدا كە:\nبەرێزت نە گیراویت لەلایەن یەكێتیەوە، ئەشكەنجە نەدرابوی بەڵكو (8) دانە ساڵ بەرزترین پۆستی حكومەت‌و حیزبیشت پێدرا، كەچی، هەر لەبەرئەوەی پێویست بووە بتگۆڕن، هێندە دەسەڵاتپەرست‌و مەزنخوازیت، بەرگەت نەگرت‌و گەیاندتە جیابونەوەو روخاندنی حكومەتی هەرێمیش بەناوی حكومەتی رزگاری نیشتمانی.\nئێستاش، جیابویتەوە. كۆنفرانس دەبەستیت. بەتەواوی ئیمكانیەتی دەستبەسەرداگیراوی یەكێتی، چالاكی دەنوێنی. كەس دەستی بۆ یەك هەڵسوڕاوت نەبردووە.. ئازاد ئازادیت. سەرەڕاش، دەشتەوێ، ئێمە بە دژی دەستاودەستكردنی دەسەڵات‌و خۆشت بە پارێزەری دیموكراسی بزانیت. فەرموو لەئەرشیفی خۆتدا، توێژینەوەیەك، یان سیمینارو كۆڕێك لەسەر دیموكراسی، كە لەدوای هاتنەوەت لەئەمریكا، بخەڕوو. ئێمەش بەسەدان بەڵگەو گۆڤارو سیمینارو وتارمان لەسەر دیموكراسی هەن. تەنانەت (5) جاریش لەسەر دیموكراسی‌و سیكولاریزم دۆستەكانی ئێستات ویستویانە تیرۆریشمان بكەن. ئەمە جگەلەوەی یەكەمین جار چەمكی خەباتی مەدەنی‌و دەركردنی گۆڤاری (مەدەنیەت)و بونیاتنانی كۆمەڵی مەدەنی، ئێمە خستمانە ناو ئەدەبیاتی سیاسی یەكێتی‌و كوردایەتیەوە.\nجارێ فەرموو، قەرەبوی قوربانیانی 17/ی شوبات بدەرەوە، ئینجا هەڵوێستی دیموكراسیمان پێ بفرۆشە. ئەوە جەنابت نیت بتوانیت لافی دیموكراسی لێبدەیت، چونكە باشت دەناسین كە چەند تاكڕەویت لەسیاسەتدا. ئەوانەی پێشت چەواشە بون، زۆر نابات، دەتناسن چ تاكڕەوێك‌و چ چەواشەكاریكیت. لەكۆتاییشدا:\nهیوا ناخوازم لە یەكێتی دەنگ زیاتر بهێنی، بەڵام ئەگەر دەنگی زیاترت هێنا، چاوەڕوان بە، پیرۆزبایی سەركەوتنیشت لێدەكەم.


بانگێشتی زانایان لە دژی لە سێدارە درانی ٣ زانا لە لایەن ڕژێمی سعودیە\nگرام زێڕ 277.248\nبه رواری داگرتن : 2019-05-25 14:23\nدیاربەكر - موحەمەد شەنلیک یاریدەری سەرۆکی گشتیی یەکێتی زانایان و شێخ خەتیب یوکسەل سەبارەت بە لە سێدارە درانی ٣ زانا لە لایەن ڕژێمی سعودیە باسیان لەوە کرد، بۆ ئەوەی ڕێگری بکرێت دەبێت ئومەت ناڕەزایەتیێکی گەورە دەرببرێت.\nڕژێمی سعودیەی کە پێشتریش چەندین زانا و ڕۆشنبیری لە سێدارە داوە، خۆی ئامادە دەکات دوای مانگی ڕەمەزان ٣ بانگەوازی ناودار بە ناوی سەلمان عەودە و عەوز قەرەنی و عەلی عومەری لە سێدارە بدات.\nموحەمەد شەنلیک یاریدەری سەرۆک گشتیی یەکێتی زانایان و شێخ خەتیب یوکسەل لە لێدوانیان بۆ ئاژانسی هەواڵەکانی ئیلکە سەبارەت بە لە سێدارە درانی ٣ زانا لە لایەن ڕژیمی سعودیە باسیان لەوە کرد، بۆ ئەوەی ڕێگری بکرێت دەبێت ئومەت ناڕەزایەتیێکی گەورە دەرببرێت.\nموحەمەد شەنلیک ئاماژەی بەوە کرد کە ڕژێمی سعودیە لە ڕۆژێک کە دامەزراوە هەوڵ داوە تەواوی زانایانی کە کاریگەر بوون لە ناو ببات، وتی: لەوێ نەوەیەکی وەکو ژەهر و زەقوم پەروەردە دەکرێت و بیری تەکفیری لە دونیا بڵاو دەکات و باسیان لەوە دەکەن کە ناوەندی زانست لەوێیە و دەبێت هەمو کەس لەوێ زانست وەربگرن و ئەوانەی تر جاهیل و نەزانن و دەبێت هەموو کەس پەوڕەوی ئەو شوێنە بن. وەکو ئەوەی خۆی ناوەندی خیلافەت دەبینێت و بەم شێوەیە بڕیار دەدات و زانایان لە سێدارە دەدات. ئەو زانایانە بە پێی ئایینی خودا قسە دەکەن و باس لە کێشەکانی ئومەت دەکەن بەند دەکات. هەنێک جار بە نهێنی لە سێدارە دەدات و هەنێک جاریش وەکو ئەم جارە بە ئاشکرایی، بۆ ئەوەی ببێتە عیبرەت لە سەرەتا زیندانی دەکات دواتر لە سێدارە دەدات.\nموحەمەد شەنلیک لە بەردەوامی باسی لەوە کرد، ئێستا بڕیار دراوە ٣ زانا لە سێدارە بدرێت کە یەکێکیان زانای ناودار سەلمان عەودەیە، وتی: ئەگەر ئێمە وەکو ئومەت بێ دەنگ بین و بڵێین بابەتێکی ناوخۆیە، واز لە بیری ئومەت بوون بهێنین و نەتەوەیی کار بکەین، ئەو کات هەر نەتەوەیەک ئەو کەسەی لە دژی خۆی دەبینێت، چی سیاسی بێت یان چی زانا بە شێوەیەک هەوڵ دەدات لە ناو ببات.\n"سعودیە و ئیمرات دوو چالاکوانن کە پرۆژەکانی ئەمریکا لە ڕۆژهەڵاتی ناوەڕاست جێبەجێ دەکەن"\nموحەمەد شەنلیک لە بەردەوامی ئاماژەی بەوە کرد، لە دوای لە سێدارەدانەکان ئەمریکا و ئینگلتەرا هەیە، وتی: ئینگلتەرا پلان و پرۆژەی ئەو کارانە ئامادە دەکات. ئینگلیزەکان سەرۆکی ئەو کاری شەیتانانەن بەڵام لە زاهیردا هێزێکی وەکو فیرعەون هەیە: ئەمریکا. ئەگەر چی مامۆستایان ئینگلیزەکان بن بەڵام ئەمریکا جێبەجێ دەکات. ئینگلیزەکان هامانە و ئەمریکا فیرعەونە و بەڵام بە داخەوە ئەو فیرعەون ئەو شتە بە چەند بەلعەمێک وەکو پاشایانی سعودیە ئەو کارە دەکات. بە وان بڕیاری جەنگ دەدات. سەپاندنی سزا بۆ سەر ئێران و دەست بە کار بوون ئەمریکا شەیتەنەتی سعودیە و ئیماراتە. ئەوە پرۆژەیەکە ئەوان ئامادەی کردوە. سعودیە و ئیمرات دوو چالاکوانن کە پرۆژەکانی ئەمریکا لە ڕۆژهەڵاتی ناوەڕاست جێبەجێ دەکەن. دەبێت ئەو چالاکوانانە بناسین. دەبێت ئێمە هەموو مسوڵمانەکان هۆشیار بین و ئەو کەسانەی نۆکەریان دەکات دەر بکەین. ئەمڕۆ یەمەن و ئێران و فەلەستین و عێراق و ئەفغانستان، دەبێت کە سبەینێ چەند وڵاتێکی تر بێت، ئەوانە بە نۆرە کار دەکەن و هەنگاو بە هەنگاو پلانیان جێبەجی دەکەن. ئەگەر ئێمە هۆشیار بین دەبێت کە بترسن. یان ئارامتر کار دەکەن یانیش ڕادەوەستن. ئەگەر ئومەتی مسوڵمان بێ دەنگ بێت ئەو ٣ زانایە لە سێدارە دەدەن. ئەگەر عەرەبستانی سعودیە ئەو ٣ زانایە لە سێدارە بدات ئیتر خۆی لە هیچ شوێنێکی جیهان هێمن هەست ناکات. با مەڵێت "من خادیمول حەرەمەینم." ئێمە خزمەتی ئەو شوێنە دەکەین. نەخێر، ئەتۆ خیانەت دەکەی. ئەو شوێنەت خستوە ژێر گەماڕۆ، ئەو شوێنەت بۆ سەر ئومەتی مسوڵمان داتخستوە. ڕێگە نادەی ماڵی خودا تەواف بکەن. دەبێت حەج ڕزگار بێت. چی کەس لەو کەسە ستەمکارترە کە ڕێگای حەج دادەخات؟\nموحەمەد شەنلیک لە کۆتای باسی لەوە کرد: تا کاتێک لە بەرامبەریان بەم شێوەیە بێ دەنگ بین بەردەوام دەبن لە ناو بردنی زانایان. سیاسەتمەداران و ڕۆشنبیران لە ناو دەبن. هاتن و لە ناو تورکیا ڕۆژنامەنووس جەمال خاشقچیان کوشت. وەکو ئەوەی ئەو پەیامە ڕادەگێنن: ئێوە خۆتان هێمن هەست نەکەن، لە هەر شوێنێک بین دەتوانین بە ئێوە بگەین. ڕژێمی سەهیۆنیش ئیستیخباراتی ئەو شتە پێیان دەدات. بە داخەوە لە بۆشایێک کە لە ناو ئومەت هەیە سوود وەردەگرن و ئەو ستەمانەیان دەکەن.\nشێخ خەتیب یوکسەل: تا کاتێک مسوڵمانەکان کۆلان و شەقامەکان پڕ نەکەن سعودیە بەردەوام دەبێت لە ستەم کردن\nشێخ خەتیب یوکسەل لە لێدوانەکەی باسی لەوە کرد: ئەگەر مسوڵمانەکان ناڕەزایەتی دەرنەبرن و پەیام بۆ سعودیە نەنێرن و کۆلان و شەقامەکان پڕ نەکەن و لە بەرامبەر بەڕێوبەرانی زالم ناڕەزایەتی دەرنەبرن ئەو پاشایانەی لەوێیە زیاتر ستەم بۆ سەر مسوڵمانەکان دەکەن. ٣ زانا نە بەلکو ئێستا بە سەدان زانا لە زیندانی سعودیەکانە بەڵام جیهانی ئیسلام بێ دەنگە. ئەگەر ئێمە پێکەوە دەنگەکەمان بەرز بکەین ئەو کات سعودیە لە حەدی خۆی تێدەگات و ناتوانێت ستەم بە براکانمان، بە زانایان بکات.\nیوکسەل لە بەرەوامی باسی لەوە کرد کە سعودیە نۆکەر و ئامێری ئەمریکایە، وتی: ئەگەر ئێمە مسوڵمانەکان پارچە پارچە بین و بەشێکمان ببێتە ئامێری ئەمریکا ئەو کات لەو ڕەوشە دەبین. ئەوە پلانی ئەمریکا و سەهیۆنیەکانە. ئێمەیان پارچە پارچە کردوە و هەوڵ دەدەن زیاتر دابەش بکەن. بەڵام بە داخەوە هەنێک لە زاناینیش بە دوای جوولەکە و فلەکان دەچن.(İLKHA)\nبليته كان ڕژێمی سعودیە لە سێدارە دان سەلمان عەودە


☂ ئامادەیی ئەحمەدی خانی کوڕان پارت و رێکخراوەکان\n📅 کاتی تۆمارکردن Sep 27 2019 9:08PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 21:08:24\n☂ ئامادەیی بازرگانی سلێمانی ئێوارانی تێکەڵ پارت و رێکخراوەکان\n📅 کاتی تۆمارکردن Sep 27 2019 9:44PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ 0 2 ✔ 84% ✍ ج.ع.ئـ. 27-9-2019 21:44:19\n☂ ئامادەیی بازرگانی سلێمانی کچان پارت و رێکخراوەکان\n📅 کاتی تۆمارکردن Sep 27 2019 9:30PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 21:30:59\n☂ ئامادەیی بازرگانی سەیوانی تێکەڵ پارت و رێکخراوەکان\n📅 کاتی تۆمارکردن Sep 27 2019 9:55PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 21:55:30\n☂ ئامادەیی بازیانی تێکەڵ پارت و رێکخراوەکان\n📅 کاتی تۆمارکردن Sep 27 2019 10:01PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 22:01:57\n☂ ئامادەیی برادۆستی کچان پارت و رێکخراوەکان\n📅 کاتی تۆمارکردن Sep 27 2019 10:41PM\nیەکێکە لە خوێندنگا ئامادەییەکانی شاری سلێمانی سەر [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 22:41:08\n☂ ئامادەیی بەختیاری کچان پارت و رێکخراوەکان\n📅 کاتی تۆمارکردن Sep 27 2019 10:52PM\nیەکێکە لە خوێندنگا ئامادەییەکانی شاری سلێمانی سەر [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 27-9-2019 22:52:36\n☂ ئامادەیی پیشەسازی زانستی پارت و رێکخراوەکان\n📅 کاتی تۆمارکردن Sep 28 2019 10:45PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 28-9-2019 22:45:18\n☂ ئامادەیی پیشەسازی سلێمانی کوڕان پارت و رێکخراوەکان\n📅 کاتی تۆمارکردن Sep 28 2019 11:03PM\nیەکێکە لە خوێندنگا ئامادەییەکانی شاری سلێمانی دەکە [ زۆرتر... 👁] ✖ ✖ ✖ 0 2 ✔ 74% ✍ ج.ع.ئـ. 28-9-2019 23:03:59